Mr Tuna - Tacos de Mariscos, Τιχουάνα - Κριτικές εστιατορίων - TripAdvisor\nMr Tuna - Tacos de Mariscos, Τιχουάνα\nΜεξικό Μπάχα Καλιφόρνια Baja California Norte Τιχουάνα Εστιατόρια σε Τιχουάνα Mr Tuna - Tacos de Mariscos\nCalle Erasmo Castellanos Quinto 9449, Τιχουάνα 22010, Μεξικό+52 664 293 6612Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 5,0 1 κριτικήΕξαιρετικό100%Πολύ καλό0%Μέτριο0%Ανεπαρκές0%Πολύ κακό0%Ώρες εστιατορίου Κλειστό ΚΟΥΖΙΝΕΣ Μεξικάνικη, Θαλασσινά ΤΙΜΗ €ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Calle Erasmo Castellanos Quinto 9449, Τιχουάνα 22010, ΜεξικόΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι μεξικάνικο; Ναι Όχι Άγνωστο Αυτό το εστιατόριο είναι για θαλασσινά;Ναι Όχι Άγνωστο Αυτό το εστιατόριο είναι καλό για τοπική κουζίνα;Ναι Όχι Άγνωστο Οι τιμές σε αυτό το εστιατόριο είναι χαμηλές ή προσιτές;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Κριτικές (1)Βαθμολογία ταξιδιωτών Εξαιρετικό1Πολύ καλό0Μέτριο0Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (0)Αγγλικά (1)Γλώσσα Ελληνικά (0)Αγγλικά (1)Δείτε τι λένε οι ταξιδιώτες: Cris BHere, There & Everywhere9170Η κριτική γράφτηκε 5 Φεβρουαρίου 2013 It was nice while it lastedΜετάφραση Google ΠερισσότεραΕυχαριστούμε, Cris B Ενημέρωση καταχώρισης… Βελτίωση αυτής της καταχώρισης\nCalle Erasmo Castellanos Quinto 9449, Τιχουάνα 22010, Μεξικό Τοποθεσία:


Η Οργή: Η Μαντώ ζητάει από τον Πέτρο να συναντηθούν! Τι θα δούμε απόψε; (26/08) - TV - Athens magazine\nΚαταιγιστικές οι σημερινές (26/8) εξελίξεις στην αγαπημένα σειρά του ΑΝΤ1, «Η Οργή»! Η Μαντώ ζητάει από τον Πέτρο να συναντηθούν!\nH Μελίς έλκεται από έναν αδύναμο έρωτα και οι εξελίξεις στην σειρά του Alpha tv, «Κράτα μου το χέρι» σήμερα 23/8 είναι σοκ.\nΚαθώς ο Καντίρ έρχεται όλο και πιο κοντά στην Μελίς, εκείνη έλκεται από έναν αδύναμο έρωτα. Από την άλλη μεριά, η Φεριντέ, ενώ προσπαθεί να ξεπεράσει τον πόνο του χαμού της πιο στενής φίλης της, παλεύει παράλληλα με τα προβλήματα μέσα στην εταιρεία. Τι έγινε όμως στο χθεσινό επεισόδιο της σειράς;\nΗ Τουγτσέ ξεκινάει μαθήματα μπαλέτου. Ο Μουράτ την πηγαίνει στο μάθημά της και η μικρή του λέει πως δεν θέλει να πάει στη σχολή αλλά στο σπίτι του παππού της για να δει τη μητέρα της. Φωνάζει τόσο δυνατά, που ο Μουράτ δεν έχει άλλη επιλογή. Ο Χαμίτ ονειρεύεται μια μέρα να γίνει αστυνομικός.Αποκλειστικό: Τραγικές εξελίξεις στην Εlif!


Αναζητούν έσοδα από τον τζόγο - Ειδήσεις - νέα - Το Βήμα Online\n▅ Στο στόχαστρο του υπουργείου Οικονομίας τα καζίνα και τα «φρουτάκια»\nΑναζητούν έσοδα από τον τζόγο\nΗκυβέρνηση προσπαθεί με παρεμβάσεις στον τζόγο να αντλήσει έσοδα τα οποία προσδοκά να ανέλθουν σε εκατοντάδες εκατομμύρια ευρώ. Στο πλαίσιο «της πρόληψης και καταστολής της νομιμοποίησης εσόδων από εγκληματικές δραστηριότητες και της χρηματοδότησης της τρομοκρατίας» η κυβέρνηση θα επιχειρήσει να βάλει τάξη στην «αναρχία» του νόμιμου και παράνομου τζόγου, μέσω του οποίου διακινούνται δεκάδες δισεκατομμύρια ευρώ ετησίως. Στο «στόχαστρο» του υπουργείου Οικονομίας τίθενται όλα …\nΗκυβέρνηση προσπαθεί με παρεμβάσεις στον τζόγο να αντλήσει έσοδα τα οποία προσδοκά να ανέλθουν σε εκατοντάδες εκατομμύρια ευρώ. Στο πλαίσιο «της πρόληψης και καταστολής της νομιμοποίησης εσόδων από εγκληματικές δραστηριότητες και της χρηματοδότησης της τρομοκρατίας» η κυβέρνηση θα επιχειρήσει να βάλει τάξη στην «αναρχία» του νόμιμου και παράνομου τζόγου, μέσω του οποίου διακινούνται δεκάδες δισεκατομμύρια ευρώ ετησίως.\nΣτο «στόχαστρο» του υπουργείου Οικονομίας τίθενται όλα τα τυχερά παιχνίδια (καζίνα, τυχερά παιχνίδια μέσω Διαδικτύου, Ιππόδρομος, κρατικά λαχεία, Ξυστό, Λόττο, Πρότο, Προ-Πο και Τζόκερ) και κάθε άλλο τυχερό παιχνίδι που ήδη λειτουργεί ή θα τεθεί σε λειτουργία. Με τη φράση «κάθε άλλο τυχερό παιχνίδι που λειτουργεί ή θα τεθεί σε λειτουργία» υπονοούνται τα περιβόητα «φρουτάκια», τα οποία έχουν απαγορευθεί από την ελληνική νομοθεσία αλλά θα επαναλειτουργήσουν υπό προϋποθέσεις μετά την καταδίκη από το Ευρωπαϊκό Δικαστήριο. Εν τω μεταξύ και ενώ τα «φρουτάκια» επισήμως δεν λειτουργούν, το Διαδίκτυο βρίθει ιστοσελίδων μέσω των οποίων μπορεί οποιοσδήποτε ενήλικος αλλά και ανήλικος να παίξει, γεγονός που έχει προκαλέσει παρεμβάσεις θεσμικών οργάνων της ΕΕ (Ευρωπαϊκή Επιτροπή και Ευρωπαϊκό Κοινοβούλιο).\nΟ υπουργός Οικονομίας κ. Γ.Αλογοσκούφης έδωσε εντολή να ενεργοποιηθεί άμεσα η Επιτροπή Εποπτείας και Ελέγχου Τυχερών Παιχνιδιών (ΕΕΕΤΠ) προσδοκώντας στη νομιμότητα όλων των σχετικών δραστηριοτήτων και στην «καταπολέμηση της ανεξέλεγκτης διόγκωσης του έκνομου τζόγου μέσω του Διαδικτύου» που ταλανίζει όλη την Ευρωπαϊκή Ενωση (και όχι μόνο).\n▅ Τα καζίνα\nΜετά την ενεργοποίηση της ΕΕΕΤΠ θα αποφασιστεί σε κυβερνητικό επίπεδο αν θα δοθούν και άλλες άδειες για την ίδρυση και λειτουργία νέων καζίνων ή αν θα χορηγηθεί νέα 12ετής άδεια «τοπικής αποκλειστικότητας» στα ήδη λειτουργούντα ή και το ένα και το άλλο. Σύμφωνα με το υπουργείο Οικονομίας η «τοπική αποκλειστικότητα» λειτουργίας των οκτώ καζίνων (Αθήνα, Θεσσαλονίκη, Ρόδος, Λουτράκι, Ρίο, Ξάνθη, Σύρος και Χαλκιδική) έχει λήξει από το 2006 και πρέπει να ανανεωθεί. Από την πλευρά τους οι ιδιοκτήτες των καζίνων αυτών ανησυχούν για το ενδεχόμενο να τους δοθεί νέα 12ετής άδεια «τοπικής αποκλειστικότητας» αλλά με νέους πρόσθετους όρους καταβολής χρημάτων στο Δημόσιο. Το θέμα χαρακτηρίζεται πολύπλοκο δεδομένου ότι υπάρχει ενδιαφέρον για την ίδρυση νέων καζίνων τόσο σε περιοχές όπου δεν υπάρχουν σήμερα (π.χ. στην Κρήτη) όσο και σε περιοχές όπου λειτουργούν καζίνα αλλά που θα μπορούσε να «σταθεί» και ένα άλλο.\nΣτο πλαίσιο αυτό υπάρχουν δύο εισηγήσεις προς το υπουργείο Οικονομίας. Με την πρώτη προτείνεται η χορήγηση αδειών λειτουργίας καζίνων στην Ηπειρο και στη Θράκη (αφού πολλοί Ελληνες σπεύδουν να παίξουν στην πΓΔΜ και στη Βουλγαρία), αλλά και στην Κρήτη, όπου δεν υπάρχει καζίνο, με παράλληλη ανανέωση των αδειών «τοπικής αποκλειστικότητας». Με τη δεύτερη εισήγηση προτείνεται η ανανέωση των παλαιών αδειών και η μη χορήγηση νέων αδειών.\n▅ «Ράμπο» για τους ελέγχους\nΣτη διαμόρφωση της τελικής απόφασης θα συμμετάσχει και η Επιτροπή Εποπτείας και Ελέγχου Τυχερών Παιγνιδιών. Πρόκειται για μια νεοσύστατη ρυθμιστική αρχή η οποία εποπτεύεται από το υπουργείο Οικονομίας και Οικονομικών και διέπεται από τις σχετικές διατάξεις του Ν. 3229/2004 όπως έχουν συμπληρωθεί και τροποποιηθεί ως σήμερα. Η ΕΕΕΤΠ έρχεται να καλύψει το θεσμικό κενό ενός κεντρικού οργάνου με ακραιφνές εποπτικό, ρυθμιστικό και συντονιστικό ρόλο στον τομέα των τυχερών παιγνιδιών της χώρας μας κατά τα πρότυπα των ευρωπαϊκών χωρών και των ΗΠΑ. Τούτο χαρακτηρίζεται από το υπουργείο Οικονομίας ως «ιδιαίτερα σημαντικό» διότι:\n* Υπάρχει ιδιαιτερότητα στον τομέα των τυχερών παιγνιδιών από κοινωνικής και δημοσιονομικής απόψεως.\n* Υπάρχουν έντονα διαρθρωτικά προβλήματα στον τομέα των τυχερών παιγνιδιών ως αποτέλεσμα της άτακτης ανάπτυξής τους στη χώρα μας, αλλά και λόγω της ελλειμματικότητας που παρατηρείται στον διοικητικό, διαχειριστικό και λειτουργικό εκσυγχρονισμό των παιγνίων και του στοιχηματισμού, της διόγκωσης του έκνομου (κυρίως του διαδικτυακού) τζόγου, της έλλειψης δραστικού μηχανισμού ελέγχου των περιπτώσεων ξεπλύματος βρώμικου χρήματος μέσω τυχερών παιγνιδιών. Παράλληλα εντοπίζεται νομική σύγχυση μεταξύ των κρατών-μελών της Ευρωπαϊκής Ενωσης όσον αφορά τη νομιμότητα της υφισταμένης υπόστασης εθνικών παρόχων και της ελευθερίας ή μη των διασυνοριακών παρόχων τυχερών παιγνιδιών λόγω της έλλειψης ενός σαφούς νομοθετικού πλαισίου τυχερών παιγνιδιών στην Ευρωπαϊκή Ενωση. Οι αρμοδιότητες της ΕΕΕΤΠ, μέσα από τον προαναφερθέντα ρόλο της, αφορούν όλα τα τυχερά παιγνίδια στη χώρα μας (κρατικά λαχεία, Ιππόδρομο, Ξυστό, Λόττο, Πρότο, Προ-Πο, Τζόκερ), τα καζίνα, τον έλεγχο της μη διεξαγωγής τυχερών παιχνιδιών μέσω Διαδικτύου, αλλά και κάθε τυχερό παιγνίδι που ήδη λειτουργεί ή θα τεθεί σε λειτουργία. Ο ρόλος της ΕΕΕΤΠ ουσιαστικά θα καλύπτει ένα διεπίπεδο έργο: το έργο της ταυτοποίησης, εξέτασης, τυποποίησης και εφαρμογής ενός δραστικού (διοικητικού και οικονομικού) μηχανισμού εποπτείας και ελέγχου, ικανού να αντιμετωπίσει σφαιρικά όλα τα πρακτικά προβλήματα και ζητήματα, και το έργο της ανάλυσης, εκτίμησης και εισήγησης στις αρμόδιες αρχές μεταρρυθμίσεων στο υφιστάμενο θεσμικό πλαίσιο τυχερών παιγνιδιών.\nΟλα τα παραπάνω προϋποθέτουν τη δημιουργία ενός αποτελεσματικού διοικητικού, οικονομικού, νομικού και τεχνικού μηχανισμού, επανδρωμένου με εξειδικευμένο προσωπικό (θα προσληφθούν ή θα αποσπαστούν από άλλα υπουργεία) στη βάση ενός σύγχρονου μηχανογραφικού και τεχνικού συστήματος, με πλήρη παραγωγική εξωστρέφεια σύμφωνα και με τις αντίστοιχες αρχές των κρατών-μελών της Ευρωπαϊκής Ενωσης και των ΗΠΑ. Ενας τέτοιος μηχανισμός βρίσκεται σε εξέλιξη κατά το υπουργείο Οικονομίας.\nΤο ευρύ πλαίσιο αρμοδιοτήτων της νέας Αρχής θα πρέπει να αναμένονται αντιδράσεις τόσο από άλλα υπουργεία, που θεωρούν ότι τους αφαιρούνται αρμοδιότητες, όσο και από τα καζίνα, αλλά και από διεθνή συμφέροντα που κρύβονται πίσω από το Διαδίκτυο.\nΕιδικά για τα καζίνα αναφέρεται ότι οφείλουν να εξακριβώνουν την ταυτότητα των πελατών τους κατά την είσοδό τους στις εγκαταστάσεις των παιγνίων και να λαμβάνουν τα κατάλληλα μέτρα για τον εντοπισμό υπόπτων περιπτώσεων που είναι πιθανόν να συνδέονται με παράνομα έσοδα ή με διάπραξη αδικημάτων. Επίσης να εντοπίζουν πελάτες που διαθέτουν σημαντικά ποσά σε παίγνια όταν σύμφωνα με τα στοιχεία που διαθέτει το καζίνο ο πελάτης δεν έχει ή δεν φαίνεται να έχει ανάλογη οικονομική επιφάνεια. Σημειώνεται ότι οι υποχρεώσεις αυτές θα εφαρμόζονται και στα καζίνα που λειτουργούν σε πλοία υπό ελληνική σημαία. Το υπουργείο Οικονομίας, αναφερόμενο στην αναγκαιότητα ενεργοποίησης της νέας Αρχής (ΕΕΕΤΠ), υποστηρίζει ότι σε συνεργασία με άλλα υπουργεία, φυσικά και με διεθνείς οργανισμούς καταστολής παράνομων δραστηριοτήτων, θα δοθεί τέλος και στα κοινωνικά προβλήματα που δημιουργούνται πολλές φορές στους παίκτες και στους τζογαδόρους.


Αρχική » ΓΡΑΦΕΙΑ » Moll T7\nΤο γραφείο T7 είναι ηλεκτρικά ρυθμιζόμενο από 56 έως 118 cm. Για να είναι ένας αξιόπιστος συνεργάτης ακόμα και όταν χρειάζεται πολύς χώρος, το moll T7 XL έχει μεγάλες προαιρετικές επιφάνειες εργασίας επιπλέον της βασικής έκδοσης T7. Οι ενσωματωμένοι τροχοί στους δρομείς καθιστούν το γραφείο εύκολο στη χρήση, καθιστώντας το κινητό μέσα στο δωμάτιο. Επιπλέον, το T7 έχει ρύθμιση ύψους για να αντισταθμίσει την ανομοιομορφία στο πάτωμα. Αυτό κάνει το moll T7 την ιδανική λύση για οποιαδήποτε διαστημική κατάσταση.\nmoll T7 115 εκατοστά πλάτος 75 εκατοστά βάθος\nmoll T7 xl 150 cm πλάτος 75 εκατοστά βάθος\nΤο moll T7 προσαρμόζεται αξιόπιστα σε κάθε φάση εργασίας, στο σπίτι και στη ζωή. Με τη ρύθμιση του ύψους του ηλεκτροκινητήρα, το T7 μπορεί εύκολα να μετατραπεί. Αυτό το φάσμα ύψους το καθιστά ευέλικτο σύντροφο σε ό,τι κάνετε.\nEύκολη ρύθμιση του ύψους, με τον ηλεκτροκινητήρα - με ένα μόνο χέρι, όταν το επιθυμείτε. Για λόγους ασφαλείας, η λειτουργία με τα δύο χέρια είναι στάνταρ.\nΧάρη στον προαιρετικό προσαρμοστή ύψους από χυτό αλουμίνιο με σκόνη, το βασικό ύψος του γραφείου μπορεί να επεκταθεί κατά 10 cm Αυτή η λειτουργία μπορεί να προστεθεί ανά πάσα στιγμή.\nΗ φιλική προς το χρήστη ρύθμιση ύψους ηλεκτροκινητήρα μπορεί να κλειδωθεί με κλειδί για ασφάλεια.\nΟ ενσωματωμένος αυτόματος αναστολέας αντιδρά στην αντίσταση, σταματάει τον κινητήρα και μετακινεί λίγο την επιφάνεια εργασίας.\nΤο moll T7 προσφέρει έξυπνα χαρακτηριστικά για μεγαλύτερη άνεση\nΤο ευρύχωρο συρτάρι είναι εφοδιασμένο με καουτσούκ αφρού πολυουρεθάνης. Τα συρτάρια ακριβείας με λειτουργία push-to-open εξασφαλίζουν εύκολο χειρισμό.\n2 τμήματα μολυβιών 2 μεγάλα διαμερίσματα incl. ένα για χαρτί A3\n2 τμήματα μολυβιών 2 μικρά διαμερίσματα, 2 μεγάλα διαμερίσματα A3\nΤο Powermanagement του T7 είναι σχεδιασμένο σαν συρτάρι και έχει το σχέδιο του γραφείου.\nΗ Powermanagement είναι εξοπλισμένη με μια υποδοχή με 6 συνδέσεις για ένα ευρύ φάσμα προσαρμογέων ισχύος με διαφορετικά βύσματα. Προσφέρει πολύ μεγάλο χώρο για την αποθήκευση του τροφοδοτικού.\nΗ κομψή έξοδος καλωδίου προορίζεται για την καθοδήγηση του καλωδίου στο γραφείο. Η αφαίρεση της εξόδου καλωδίου επιτρέπει την καλή προσαρμογή του Flexlight στο γραφείο.\nΓραφείο με ηλεκτρική ρύθμιση ύψους T7\nΠλάτος 115 cm\nΎψος 56-118 cm\nΣυρτάρι με διαμερίσματα\nΠροαιρετικά επτά εναλλάξιμα διακοσμητικά πλαίσια χρωμάτων / διακοσμητικά\nΠροαιρετικός προσαρμοστής ύψους +10 cm\nΠροαιρετική διαχείριση Powerman με υποστήριξη μεγάλου όγκου\nΝικητής του βραβείου Red Dot Design Award 2016\nΓραφείο με ηλεκτρική ρύθμιση ύψους T7XL\nΠλάτος 150 cm


Μου(ν)τζούρηδες | in.gr\nTAGS: Κωνσταντίνος Μουτζούρηςλέσβοςπρόσφυγεςχίος\nΟλοι οι «αν γουστάρετε λαθρό να τους πάρετε σπίτι σας» είναι απλώς φασίστες. Φασίστες. Για ευνόητους λόγους. Γνώμη μου πάντα.\n2 Μαρτίου 2020, 06:28\nΟνομάζεσαι Κώστας Μουτζούρης. Είσαι περιφερειάρχης. Δηλαδή δημόσιο πρόσωπο. Με δημόσιο έργο. Με δημόσιο λόγο. Δημοσίως οφείλεις να συμπεριφέρεσαι με τρόπο ψύχραιμο και ύφος κόσμιο. Αντ’ αυτού απευθύνεις χειρονομία χυδαιότατη προς τον Πρωθυπουργό της χώρας: επιδεικνύεις υπερήφανα τα γεννητικά σου όργανα μέσα από το παντελόνι (πάλι καλά δηλαδή) και ανακράζεις το ελληνόπουλο:\n«Να! Να κι αν είναι οργισμένος ο Πρωθυπουργός».\nΕίσαι περιφερειάρχης ενός Βορείου Αιγαίου που μέρες τώρα βράζει στα καζάνια της Κολάσεως. Δεν είσαι συνταξιούχος στο καφενείο με τους φίλους σου. Δεν είσαι φούρναρης που μιλάει με τους πελάτες του. Δεν είσαι υδραυλικός, δεν είσαι γιατρός, δεν είσαι γειτόνισσα στο κατώφλι με τις φιλενάδες σου.\nΟλοι αυτοί μπορούν να λένε ό,τι μα ό,τι θέλουν. Μα ό,τι. Δεν τους πληρώνουμε εμείς 4.250 ευρώπουλα μηνιαίως. Και σίγουρα δεν τους πληρώνουμε για να θαυμάσουμε τον πλούσιο κόσμο που κρύβει το παντελόνι τους. Αν κύριε περιφερειάρχα έχετε στραβώσει με τον Πρωθυπουργό της χώρας, όταν σας καλέσει σπίτι του, εσείς να μην πάτε.\n«Να! Να κι αν με καλεί» να πείτε στη σύζυγό σας. Και να δείξετε σε εκείνην τα κοσμήματα του θρόνου που, όσο να πεις, είναι εξοικειωμένη με το θέαμα.\nΚαι στο καπάκι αρνιέστε να ζητήσετε συγγνώμη.\n«Γιατί να ζητήσω συγγνώμη σε ιδιωτική συνομιλία; Κατ’ ιδίαν μπορώ να δείξω σε όποιον θέλω ό,τι θέλω, είναι ιδιωτική συνομιλία. Δεν με πειράζει ό,τι κι αν λένε εγώ ξέρω ότι έκανα το καθήκον μου και τίποτα άλλο. Εγώ ανεξάρτητος κατέβηκα στις εκλογές, με ψήφισε χιλιάδες κόσμος και δεν έχω υποχρέωση σε κανέναν».\nΔεν σας τα ‘πανε καλά κύριε Μουτζούρη μου. Ιδιωτική συνομιλία είναι με τη μάνα μας. Με τον κολλητό μας. Ιδιωτική συνομιλία δεν είναι η υπηρεσιακή. Η εις επήκοον όλων επικοινωνία μεταξύ περιφερειάρχη και υπουργού Επικρατείας. Που μαγνητοσκοπείται κιόλας ενώ ολούθε στα πευκάκια, οι ψηφοφόροι ακούν και σας επευφημούν. Και μάλιστα κάνετε στο κοινό σας «σσσς» με το δαχτυλάκι: μην καταλάβει ο υπουργός ότι έχετε και το φαν κλαμπ σας στο μισό μέτρο.\nΑν και πείτε με τρελή, προσωπικά βρήκα πιο χυδαία τα λεγόμενά σας παρά τη χειρονομία αυτή καθεαυτή. Ειδικά το σημείο που λέτε: «Εγώ λογικός άνθρωπος είμαι μόνος μου βγήκα, δεν με βοηθήσατε, δεν πειράζει».\nΔηλαδή καίγεται το σύμπαν γύρω σας και το μόνο που πολιτικάντικα σας απασχολεί είναι αν σας στήριξε ή όχι προεκλογικά η ΝΔ.\nΚλείνοντας να πω τούτο. Αυτή τη στιγμή οι κάτοικοι της Λέσβου, της Χίου, της Σάμου σηκώνουν στην πλάτη τους όλα τα οικτρά σφάλματα που διεπράχθησαν και επί ΣΥΡΙΖΑ και επί ΝΔ. Από εκεί κι έπειτα, μια κρίση τέτοιου βεληνεκούς πετάει τα προσωπεία και δείχνει τα αληθινά πρόσωπα του καθενός από εμάς. Ο ρατσιστής που αισχροκερδεί νοικιάζοντας 8 ευρώ τον φορτιστή του κινητού. Ο μαυραγορίτης που βάζει ταρίφα στην πείνα και τη δίψα. Η μειοψηφία των ΜΚΟ που τσεπώνει φράγκα. Η πλειοψηφία των ΜΚΟ που σώζουν ζωές και τους παίρνει κι αυτούς η μπάλα του ξενοφοβικού μίσους. Η Ελληνίδα με το προσφυγάκι στην αγκαλιά και η άλλη που δεν στέλνει το βλαστάρι της σχολείο μαζί με το ξένο παιδάκι.\nΚαι πάνω από όλα εμείς. Εμείς που τρέμουμε μην έρθει ο ξένος στο διπλανό μας σπίτι και χύνουμε κροκοδείλια δάκρυα για τους νησιώτες που τόσο καιρό βάζουν πλάτη. Αλλά βλέπεις, τα πανέμορφα νησιά μας θυσιάζονται για να μην απλωθούν οι πρόσφυγες/μετανάστες στην ενδοχώρα. Εκεί είναι οι πολλές ψήφοι, εκεί κι όχι σε Λέσβο και Χίο.\nΚαι κάτι τελευταίο. Ολοι οι «αν γουστάρετε λαθρό να τους πάρετε σπίτι σας» είναι απλώς φασίστες. Φασίστες. Για ευνόητους λόγους. Γνώμη μου πάντα.\n25/09/2021 | 01:45\nΔιεθνής Οικονομία Λαγκάρντ – Περιορισμένη η έκθεση της Ευρωζώνης σε τυχόν πτώχευση της Evergrande 15 λεπτά πριν\nΟικονομικές Ειδήσεις ΑΑΔΕ – Πιάστηκε… στα πράσα Λιβανέζος με 37 σακ βουαγιάζ με λαθραίο καπνό για ναργιλέ 16 λεπτά πριν\nΚόσμος Λευκός Οίκος – Επικαλείται ψυχροπολεμικό νόμο για να λύσει το πρόβλημα με τα τσιπ 30 λεπτά πριν\nΔιεθνής Οικονομία  Θετικά έκλεισε την εβδομάδα η Wall Street 46 λεπτά πριν


Πρώτα απολυτήριες και αμέσως μετά οι Πανελλαδικές - Ελεύθερη Θράκη\nHome / Κοινωνια / Πρώτα απολυτήριες και αμέσως μετά οι Πανελλαδικές\nΠρώτα απολυτήριες και αμέσως μετά οι Πανελλαδικές\nΤα μαθήματα στα Λύκεια θα ολοκληρωθούν στις 9 Μαΐου – Από 11 έως 26 του μήνα οι απολυτήριες εξετάσεις – Στις 6 Ιουνίου ανοίγει η αυλαία των πανελλαδικών – Θα διαρκέσουν έως τις 21 Ιουνίου 2017\n«Κόκκινο» έχει χτυπήσει η αγωνία των υποψηφίων, καθώς σε λιγότερο από έναν μήνα αρχίζουν οι απολυτήριες εξετάσεις, οι οποίες φέτος προηγούνται των πανελλαδικών.\nΤα μαθήματα στα λύκεια θα ολοκληρωθούν στις 9 Μαΐου και από τις 11 ως τις 26 του ίδιου μήνα θα διεξαχθούν οι απολυτήριες εξετάσεις, ενώ στις 6 Ιουνίου ανοίγει η αυλαία για τις πανελλαδικές στα ΓΕΛ (στις 7 Ιουνίου στα ΕΠΑ.Λ.).\nΟι πανελλαδικές θα διαρκέσουν στα ΓΕΛ ως τις 19 Ιουνίου και ως τις 21 του ίδιου μήνα στα ΕΠΑ.Λ.\nΣύμφωνα με το υπουργείο Παιδείας, τα αποτελέσματα των πανελλαδικών θα ανακοινωθούν στα τέλη Ιουνίου και στα τέλη Αυγούστου οι βάσεις εισαγωγής.\nΥπενθυμίζεται ότι φέτος οι επαναληπτικές πανελλαδικές, οι οποίες αφορούν τους υποψηφίους όχι μόνο των ΓΕΛ αλλά και των ΕΠΑ.Λ., θα διεξαχθούν τον Σεπτέμβριο.\nΟι διαγωνιζόμενοι θα διεκδικήσουν ξεχωριστό αριθμό θέσεων σε σχολές της Τριτοβάθμιας Εκπαίδευσης.\nΥπενθυμίζεται ότι οι υποψήφιοι της κανονικής διαδικασίας θα διεκδικήσουν 70.726 θέσεις στα ιδρύματα της ανώτατης εκπαίδευσης και συγκεκριμένα 43.758 στα ΑΕΙ και 26.968 στα ΤΕΙ.\nΣτις επαναληπτικές πανελλαδικές μπορούν να συμμετάσχουν όσοι ασθενήσουν σοβαρά και δεν μπορέσουν να προσέλθουν στην κανονική διαδικασία, οι οποίοι θα κληθούν να εξεταστούν σε όλα τα μαθήματα.\nΠροϋπόθεση για την εισαγωγή των υποψηφίων που θα διαγωνιστούν στις επαναληπτικές είναι να λάβουν βαθμολογία τουλάχιστον ίση μ& αυτήν του τελευταίου επιτυχόντος των πανελλαδικών εξετάσεων του Ιουνίου στο συγκεκριμένο τμήμα που διεκδικούν να εισαχθούν.\nΣτα γυμνάσια τα μαθήματα θα ολοκληρωθούν στις 26 Μαΐου. Μεταξύ 1ης και 12ης Ιουνίου θα πραγματοποιηθούν οι προαγωγικές και απολυτήριες εξετάσεις, ενώ τα αποτελέσματα αναμένεται να ανακοινωθούν στις 12 του ίδιου μήνα.\nΑμέσως μετά, από τις 13 ως τις 23 Ιουνίου, θα υλοποιηθούν μαθήματα ενισχυτικής διδασκαλίας για όσους μαθητές/μείνουν μετεξεταστέοι και θα κληθούν να διαγωνιστούν στις επαναληπτικές εξετάσεις (26 και 27 Ιουνίου).\nPrevious: Τετάρτη 19 Απριλίου 2017\nNext: Η άγνωστη ρωσική πρόταση για ν’ αποκτήσει η Ελλάδα υπερ-υπερηχητικό βλήμα


Διανομή προϊόντων σε δικαιούχους ΤΕΒΑ Δήμου Ηρακλείου Αττικής - Ενυπόγραφα\nΔιανομή προϊόντων σε δικαιούχους ΤΕΒΑ Δήμου Ηρακλείου Αττικής\nΕΝΥΠΟΓΡΑΦΑ, Πέμπτη 21 Μαρτίου 2019 - 18:11 0 1 min read\nΗ νέα διανομή θα γίνει την Τετάρτη 27 Μαρτίου 2019, από τις 10.00 έως τις 14.00 στον χώρο του Κοινωνικού Παντοπωλείου (στο -1 υπόγειο του Δημαρχιακού Μεγάρου).\nΟι δικαιούχοι θα ειδοποιηθούν έγκαιρα και ατομικά, με γραπτό μήνυμα στο κινητό τους τηλέφωνο. Όσοι προσέλθουν θα πρέπει να προσκομίζουν σε έντυπη μορφή τον ΑΜΚΑ ή το αντίγραφο της αίτησης του Κοινωνικού Εισοδήματος Αλληλεγγύης (ΚΕΑ) που έχουν υποβάλλει. Η παραλαβή των προϊόντων μπορεί να γίνει από οποιοδήποτε ενήλικο μέλος του νοικοκυριού.\nΑυτή η διανομή θα περιέχει μόνο νωπά προϊόντα μόνο νωπά προϊόντα (κοτόπουλο, φρούτα, λαχανικά).\nΜήνυμα προέδρου ΚΕΔΕ για την Ημέρα κατά του ρατσισμού και των φυλετικών διακρίσεων\nΓ. Πατούλης: Το brain drain μπορεί να αντιμετωπιστεί μόνο με εθνικό σχέδιο παραγωγικής ανασυγκρότησης


Δρακόντεια μέτρα ασφαλείας στα σύνορα του Ελ Σαλβαδόρ για να ανακοπούν οι μεταναστευτικές ροές\nΠρώτη Δημοσίευση:\tΠέμπτη, 12. 09. 2019 - 08:20\nΠερισσότερα σε αυτή την κατηγορία: « Κύπρος: Εκρήξεις σε αποθήκη πυρομαχικών στα Κατεχόμενα Μειωμένη η βιομηχανική παραγωγή τον Ιούλιο στην ευρωζώνη »\nΠεριοδεία Ομπάμα στη Λατινική Αμερική\n105 δημοσιογράφοι σκοτώθηκαν το 2010\nΣεισμός 5,8 βαθμών στο Ελ Σαλβαδόρ


Basket League: Ξέσπασε ο Ολυμπιακός μετά τις συνεχόμενες ήττες (Βίντεο) - Sports - Athens magazine\nΦουλ για τον... εμφύλιο\nΗ άμυνα απλοποίησε το έργο του Ολυμπιακού στη Ρόδο, με τους «ερυθρόλευκους» να περνούν ένα εύκολο απόγευμα και να πανηγυρίζουν την τέταρτη διαδοχική νίκη τους και δέκατη σε έντεκα αναμετρήσεις. Παράλληλα, διάβασε εδώ για τον αγώνα Άρη με Απόλλωνα και Λάρισας με Ιωνικό.\nΟι Πειραιώτες επικράτησαν άνετα με 87-69 του Κολοσσού, για την 13η αγωνιστική της Α1 Ανδρών/Basket League, υποχρεώνοντας τους Ροδίτες (7-5) στην πρώτη εντός έδρας ήττα τους σε έξι αγώνες.


Συλλαλητήριο Διαμαρτυρίας ΓΣΕΕ – ΑΔΕΔΥ | Γ.Σ.Ε.Ε.\nΓ.Σ.Ε.Ε. / Δελτία Τύπου / Συλλαλητήριο Διαμαρτυρίας ΓΣΕΕ – ΑΔΕΔΥ\nΔελτίο Τύπου – 2ο Μνημόνιο Προκρούστης\nΨήφισμα συμπαράστασης των Γερμανικών Συνδικάτων (DGB)


Πύλη Ιάσωνος και Ρέας - Η ΜΑΧΗ ΤΟΥ ΜΑΡΑΘΩΝΑ - Η ΜΑΧΗ\nΣάββατο, 18 Σεπτέμβριος 2010 08:00\tΕλλάς\t- Μαθαίνω την Ελλάδα\nΓια τον ακριβή αριθμό των Περσών που παρατάχθηκαν στις ακτές του Μαραθώνα οι απόψεις διίστανται. Άλλοι μιλούν για μια τρομακτική δύναμη 110.000 ανδρών, άλλοι για 70.000, άλλοι για 50.000, για 25.000 ή ακόμη και για 15.000. Πιθανότατα η αλήθεια βρίσκεται κάπου στο μέσον, δεδομένου ότι ο στρατός μεταφέρθηκε, σύμφωνα με τον Ηρόδοτο, με 600 περίπου πολεμικά και μεταγωγικά πλοία. Το σίγουρο είναι πάντως ότι οι Πέρσες υπερείχαν αριθμητικά των Αθηναίων που παρατάχθηκαν σύντομα απέναντί τους.\nΤελικά, στις κορυφές των λόφων που «επιβλέπουν» την πεδιάδα του Μαραθώνα παρατάχθηκαν 10.000 Αθηναίοι και 1.000 Πλαταιείς. Οι δύο αντίπαλοι στρατοί παρατάχθηκαν αντικριστά, σε απόσταση 1,5 περίπου χιλιομέτρου και έτσι έμειναν για τις επόμενες πέντε ημέρες. Το γενικό πρόσταγμα στο ελληνικό στράτευμα κατείχε κάθε ημέρα ένας από τους δέκα αθηναίους στρατηγούς, καθένας εκ των οποίων εκπροσωπούσε μία από τις φυλές της Αθήνας.\nΗ ελληνική πλευρά, που δεν διέθετε ούτε ιππικό ούτε τοξότες, γνώριζε ότι δεν μπορούσε να αντιμετωπίσει τους πέρσες ιππείς σε ανοιχτό πεδίο. Οταν λοιπόν λίγο πριν από την αυγή της έκτης ημέρας οι Αθηναίοι πληροφορήθηκαν ότι το περσικό ιππικό απουσίαζε προσωρινά από το στρατόπεδο, κατάλαβαν ότι αυτή ήταν η ιδανική συγκυρία για τη μάχη. Αφού και οι θυσίες προς τους θεούς απέβησαν αίσιες, ο Μιλτιάδης διέταξε κατά μέτωπο επίθεση και τότε ο στρατός του διήνυσε την απόσταση του 1,5 περίπου χιλιομέτρου - 8 στάδια - που τον χώριζε από την πρώτη γραμμή των αντιπάλων τρέχοντας με αλαλαγμούς, για να δυσκολέψει τους πέρσες τοξότες να βρουν τον στόχο τους. Ηταν πλέον η στιγμή να τεθεί σε εφαρμογή η ιδιοφυής τακτική του Μιλτιάδη, η λεγόμενη «λαβίδα».\nΣτη δεξιά πλευρά της φάλαγγας βρισκόταν ο Καλλίμαχος με τους άνδρες του. Ακολουθούσαν οι υπόλοιπες αθηναϊκές φυλές και στην αριστερή πτέρυγα ήταν παρατεταγμένοι οι Πλαταιείς. Γνωρίζοντας την αριθμητική υπεροχή του εχθρού, ο αθηναίος στρατηγός φρόντισε να παρατάξει το πεζικό του σε μέτωπο ίδιου μήκους με των αντιπάλων. Ταυτόχρονα είχε ενδυναμώσει τα δύο άκρα της φάλαγγάς του, τα οποία διέθεταν διπλάσιο βάθος από το αποδυναμωμένο κέντρο του. Μόλις λοιπόν άρχισαν οι πρώτες επαφές σώμα με σώμα, οι πέρσες στρατιώτες του κέντρου άρχισαν να προελαύνουν απωθώντας το ελληνικό κέντρο προς τα πίσω. Την ίδια στιγμή τα ισχυρά άκρα των Ελλήνων είχαν τρέψει σε άτακτη υποχώρηση τα δύο άκρα του περσικού μετώπου. Στη συνέχεια τα δύο άκρα συγκρότησαν ενιαίο μέτωπο και άρχισαν να πλαγιοκοπούν το εκτεθειμένο κεντρικό τμήμα των Περσών. Σημειωτέον ότι Αθηναίοι και Πλαταιείς υπερτερούσαν στη μάχη σώμα με σώμα γιατί ήταν πολύ βαριά οπλισμένοι - με ξίφος, δόρυ, ασπίδα, κράνος και θώρακα - σε αντίθεση με τους Πέρσες, οι οποίοι βασίζονταν κυρίως στο ελαφρύ ακόντιο και στο τόξο τους και ήταν ως επί το πλείστον εκπαιδευμένοι για μάχες εξ αποστάσεως.\nΗ ισχυρή αριστερή και δεξιά πτέρυγα είχαν τώρα στραφεί στο πίσω μέρος του κύριου όγκου του περσικού πεζικού, το οποίο με μια κίνηση βρέθηκε στριμωγμένο ανάμεσα σε δύο ελληνικές γραμμές επίθεσης. Υπό τον κίνδυνο να κυκλωθούν από όλες τις πλευρές χωρίς οδό διαφυγής, οι πέρσες στρατιώτες τράπηκαν πανικόβλητοι σε φυγή προς τα καράβια τους. Αθηναίοι και Πλαταιείς ακολουθούσαν κατά πόδας. Η άγρια καταδίωξη οδήγησε πολλούς πέρσες στρατιώτες στα παρακείμενα έλη και μοιραία στον πνιγμό. Λυσσώδεις μάχες δόθηκαν τόσο στο κοντινό δάσος όσο και στην ακτή, στη διάρκεια της απεγνωσμένης προσπάθειας των αντιπάλων να επιβιβαστούν στα πλοία. Εκατοντάδες πνίγηκαν επί τόπου. Οι εχθροπραξίες διήρκεσαν ως το απόγευμα, οπότε και το τελευταίο εχθρικό πλοίο είχε χαθεί πλέον από τον ορίζοντα. Παρά τη συντριβή τους, οι Πέρσες δεν έβαλαν πλώρη για κάποιο λιμάνι της Μ. Ασίας, αντίθετα, αφού περιέπλευσαν το Σούνιο, κατευθύνθηκαν προς το Φάληρο με σκοπό να αποβιβαστούν και να εξαπολύσουν ανενόχλητοι την επίθεσή τους στην ανυπεράσπιστη Αθήνα. Για κακή τους τύχη οι Αθηναίοι είχαν προβλέψει αυτή την εξέλιξη και ο Μιλτιάδης με τους στρατιώτες του κατευθύνθηκε γρήγορα προς το αθηναϊκό επίνειο. Το ελληνικό στράτευμα παρατάχθηκε ταχύτατα δίπλα στον ναό του Ηρακλή στο Κυνόσαργες, πολύ προτού φανούν τα πανιά των αντιπάλων. Στη θέα των παρατεταγμένων Ελλήνων ο περσικός στόλος άλλαξε γρήγορα πορεία και επέστρεψε αποδεκατισμένος στη βάση του.\nΠίσω στο πεδίο της μάχης ο τελικός απολογισμός ήταν εντυπωσιακός: 6.400 Πέρσες έπεσαν νεκροί έναντι μόλις 192 Ελλήνων. Οσο για τα τρόπαια της μάχης, εκτός από τα επτά πλοία που κατάφεραν να ακινητοποιήσουν, Αθηναίοι και Πλαταιείς περισυνέλεξαν πλήθος πολύτιμων λαφύρων, μέρος των οποίων αποτέλεσε τον λεγόμενο αθηναϊκό «θησαυρό» στο Μαντείο των Δελφών, ενώ τα υπόλοιπα χρησιμοποιήθηκαν πιθανότατα ως πρώτη ύλη για το χρυσελεφάντινο άγαλμα της Αθηνάς του γλύπτη Φειδία.\nΟσο για τους Σπαρτιάτες, έστειλαν τελικά ενισχύσεις στους Αθηναίους, μόνο που οι 2.000 πάνοπλοι πολεμιστές τους έφθασαν στην περιοχή του Μαραθώνα την επομένη της μάχης. Αφού αντίκρισαν τους χιλιάδες νεκρούς Πέρσες και συνεχάρησαν τους θριαμβευτές μαραθωνομάχους, πήραν «αμαχητί» τον δρόμο της επιστροφής.\nΑφού λοιπόν περισυνέλεξαν τις σορούς των πεσόντων οι Αθηναίοι, σύμφωνα με τα ταφικά τους έθιμα, έκαψαν τους νεκρούς τους και έθαψαν τα οστά τους σε παρακείμενο χώρο, δημιουργώντας τύμβο ύψους 9 μέτρων και διαμέτρου 50 μέτρων. Λίγο μακρύτερα βρίσκονται και οι τάφοι των νεκρών Πλαταιέων, και οι τάφοι των δούλων. Η αρχαιολογική σκαπάνη έφερε στο φως ακόμη και ίχνη από το τελετουργικό νεκρόδειπνο όπου συνέτρωγαν οι ζωντανοί για να τιμήσουν τους νεκρούς μετά την καύση. Στην κορυφή του τύμβου αναρτήθηκαν μαρμάρινες επιτύμβιες στήλες με τα ονόματα των πεσόντων μαραθωνομάχων κατά φυλές, συνοδευόμενα από το επιτάφιο επίγραμμα του Σιμωνίδη του Κείου: «Ελληνων προμαχούντες Αθηναίοι Μαραθώνι χρυσοφόρων Μήδων εστόρεσαν δύναμιν» («Πρόμαχοι των Ελλήνων οι Αθηναίοι στον Μαραθώνα ταπείνωσαν τη δύναμη των χρυσοφορεμένων Μήδων»).\n"Δικηγορική Ανανεωτική Παρέμβαση" - ΕΞΩΔΙΚΗ ΔΙΑΜΑΡΤΥΡΙΑ - ΔΗΛΩΣΗ ΚΑΙ ΠΡΟΣΚΛΗΣΗ\nΗ αλήθεια για το πετρέλαιο\nΜια από τις καλύτερες Πολεμικές Αεροπορίες του κόσμου η Ελληνική\nΤι είναι Πατρίδα, Πολίτης για τον Αρχαίο Έλληνα;\nΟμοβροντία λάσπης κατά του Μίκη Θεοδωράκη από τις «αυθεντίες» της δεξιάς και της αριστεράς. Τι τους τρομάζει άραγε;\nΑνθελληνικές θέσεις του ΥΠΕΞ για το Ελληνικό Αλφάβητο


Τώρα μπορείς να αναβαθμίσεις την gaming εμπειρία της οικογένειάς σου με τον νέο προβολέα M2e - ELLE\nΤα οικογενειακά βράδια στο σπίτι μπορούν να αναβαθμιστούν σήμερα με την προσθήκη του φορητού προβολέα M2e στις συσκευές τεχνολογίας σας. Η Viewsonic ως η κορυφαία κατασκευάστρια λύσεων απεικόνισης, χρησιμοποιεί διαρκώς την τεχνογνωσία της για να εξελίσσεται. Έτσι ο νέος προβολέας διαθέτει τεχνολογία Time-of-Flight (ToF) για άμεση αυτόματη εστίαση σε ελάχιστο χρόνο (ένα δευτερόλεπτο), γεγονός που τον καθιστά 3 με 5 φορές ταχύτερο απο τις τρέχουσες μεθόδους της αγοράς.\nΒασικά χαρακτηριστικά του; Η άψογη οπτική ακρίβεια, το εύκολο setup, και η φορητότητά του, η οποία προσφέρει ευέλικτη ψυχαγωγία αλλά και εργασία στο σπίτι. Σημαντική ήταν και η τοποθέτηση του του Dean Tsai, Διευθυντή του BU Projector της Viewsonic, ο οποίος υποστήριξε πως “Με την κυκλοφορία του M2e και την εφαρμογή της τεχνολογίας ToF, έχουμε φτάσει σε ένα νέο ορόσημο, το οποίο πληροί την εύκολη χρήση στο σπίτι. Καθώς οι άνθρωποι τείνουν πλέον να μένουν μέσα περισσότερο, ο νέος M2e τους επιτρέπει να απολαμβάνουν μια άνευ προηγουμένου οπτικοακουστική εμπειρία, ενώ οι πολύτιμες στιγμές με την οικογένεια αποκτούν πλέον μεγαλύτερη αξία.”\nΤα παιχνίδια μετατρέπονται στην απόλυτη οπτικοακουστική εμπειρία\nΜε τα κρυστάλλινα γραφικά σε ανάλυση Full HD και κινηματογραφικά χρώματα που καλύπτουν το 125% Rec.709, που υποστηρίζεται από την κορυφαία τεχνολογία LED 2ης γενιάς της ViewSonic, σε μεγάλη οθόνη 80 ιντσών από απόσταση μόλις 2,1 μέτρων η απόλαυση της οπτικοακουστικής εμπειρίας είναι δεδομένη. Επιπλέον, χάρη στη χαμηλή θερμοκρασία λειτουργίας της φωτεινής πηγής LED, τον αποκλειστικό θερμικό σχεδιασμό της ViewSonic και τον αθόρυβο ανεμιστήρα, οι χρήστες μπορούν να αφεθούν πλήρως στην εμπειρία προβολής τους. Όλα αυτά, σε συνδυασμό με την εξαιρετική ποιότητα ήχου μέσω των ενσωματωμένων διπλών ηχείων Harman Kardon, καθιστούν τον M2e την ιδανική λύση για απεριόριστες δυνατότητες ψυχαγωγίας.\nΤο παν στην ψυχαγωγία όμως είναι η εικόνα. Επειδή η Viewsonic σαν εταιρεία έχει επιδωθεί όχι μόνο στη βελτίωση της εμπειρίας των χρηστών της αλλά και στη φροντίδα της υγείας τους (ψυχικής και σωματικής), ο νέος προβολέας M2e προσφέρει μια οπτική εμπειρία απαλλαγμένη απο το μπλέ φως. Με αυτόν τον τρόπο μειώνεται η καταπόνηση των ματιών ακόμη και μετά απο μεγάλης διάρκειας προβολές ή παιχνίδια.\nΕυκολία στην εγκατάσταση αλλά και στη χρήση\nΓια όποιο gadget κι αν επιλέξουμε, ένα απο τα βασικά χαρακτηριστικά που πάντα αναζητούμε είναι η ευκολία και απλότητα στη χρήση. Έτσι και ο προβολέας M2e έχει σχεδιαστεί ειδικά για ολοκληρωμένη οικιακή ψυχαγωγία και εργασία από το σπίτι. Είναι εξαιρετικά φορητός, εύκολος στην εγκατάσταση και σύνδεση και ζυγίζει μόλις 1 kg. Το χαμηλό του βάρος και οι μικρές του διαστάσεις καθιστούν άνετη τη μεταφορά του μέσα σε ένα σακίδιο ή μία γυναικεία τσάντα, ενώ μπορεί να τοποθετηθεί σχεδόν οπουδήποτε μέσα στο σπίτι.\nΗ άμεση αυτόματη εστίαση βοηθά να μη χάνεις λεπτό\nΣυνήθως, όταν ένας προβολέας μετακινηθεί, πρέπει να γίνει εκ νέου εστίαση, είτε μέσω ενεργοποίησης της αυτόματης εστίασης με τη βοήθεια του τηλεχειριστηρίου, είτε με χειροκίνητες ρυθμίσεις στον δακτύλιο εστίασης. Όμως ο προβολέας M2e έχει ενσωματωμένη σχεδίαση με αισθητήρα G και μπορεί να ανιχνεύσει αλλαγή της αρχικής θέσης εγκατάστασης και να ενεργοποιήσει αυτόματα την άμεση, αυτόματη εστίαση που χρησιμοποιεί τεχνολογία ToF.\nΈτσι, όχι μόνο η εστίαση είναι πιο ακριβής, αλλά επίσης αυτή μπορεί να ολοκληρωθεί μέσα σε ένα μόνο δευτερόλεπτο, κάτι που ισοδυναμεί με 3-5 φορές μεγαλύτερη ταχύτητα, σε σχέση με το normal auto focus που χρησιμοποιεί μια κάμερα για συνεχή λήψη και ταίριασμα εικόνων και ακόμα πιο γρήγορη σε σχέση με τη χειροκίνητη ρύθμιση δακτυλίου εστίασης. Με αυτόν τον τρόπο δε θα χάσεις ποτέ ούτε λεπτό απο την αγαπημένη σου ταινία ή το project στο οποίο εργάζεσαι επιμελώς ενώ θα έχεις πάντα τη δυνατότητα για μια απεριόριστη εμπειρία gaming με την οικογένειά σου.\nΓια περισσότερες πληροφορίες σχετικά με τη ViewSonic και τον νέο προβολέα M2e, επισκεφθείτε το site greece.viewsonicclub.com


Συνδεθείτε στο simracingverein.de χρησιμοποιώντας τον λογαριασμό Steam σας\nΣημειώστε ότι το simracingverein.de δε σχετίζεται με το Steam ή την Valve\nΚάνοντας σύνδεση στο simracingverein.de μέσω Steam:\nΈνα μοναδικό αριθμητικό αναγνωριστικό θα μοιραστεί με το simracingverein.de. Μέσω αυτού, το simracingverein.de θα μπορεί να αναγνωρίσει το προφίλ κοινότητας Steam σας και να αποκτήσει πρόσβαση σε πληροφορίες σχετικά με τον λογαριασμό Steam σας ανάλογα με τις ρυθμίσεις απορρήτου προφίλ.\nΤο simracingverein.de μπορεί να αποκτήσει πρόσβαση σε κάθε πληροφορία στη σελίδα του προφίλ Steam σας που είναι ορισμένη να είναι ορατή δημόσια.


ACTION Sports 3+ FIRST PERSON SHOOTER 16+ 7+ 12+ RACING\nIVOOMi ηχεία iVO-2103 SUF BT 2.1ch, USB/SD/FM/BT, 40W, τηλ&epsi..\nREDRAGON ενσύρματο Gaming ποντίκ&i..\nElement Ενσύρματο πληκτρολόγιο USB KB-150U v2.0\nOverview:Ultra comfort, outstanding performance and attractive appearance with high elasticity silic..\nARMAGGEDON GAMING KEYBOARD AK-999S FX\nΤο απόλυτο πληκτρ&omicro..\nPOWERTECH set ποντίκι & πληκτρο..\nPOWERTECH Πληκτρολόγιο PT-677, multime..\nREDRAGON ενσύρματο μηχανικό..\n3200 CPI Με 6 κουμπιά Το ελ..\nThe Elder Scrolls Online: Summerset είναι το επόμ&ep..\nΕμφάνιση 1 έως 70 από 397 (6 Σελ.)


Παυλόπουλος: Ο πρόσφυγας του σήμερα είναι ο ικέτης του χθες | Pontos News\nΜικρή η τηλεθέαση του ντιμπέιτ, προτίμησαν την ΕΡΤ\n10 Σεπτέμβριος 2015, 19:19 - Τελευταία Ενημέρωση: 10 Σεπτέμβριος 2015, 18:33\nΜητέρα ξεκουράζεται με το παιδί της μετά την άφιξή τους με βάρκα, στο λιμάνι της Μυτιλήνης (φωτ.: ΑΠΕ-ΜΠΕ/Ορέστης Παναγιώτου)\nΤη σύνδεση του αρχαίου ικέτη με τον σύγχρονο πρόσφυγα έκανε ο Πρόεδρος της Δημοκρατίας, Προκόπης Παυλόπουλος, εγκαινιάζοντας το κτίριο του Ευρωπαϊκού Οργανισμού Δημοσίου Δικαίου.\nΣτην ομιλία του υπογράμμισε τη σημασία που έχει για την Ελλάδα το γεγονός ότι η έδρα του Ευρωπαϊκού Οργανισμού Δημοσίου Δικαίου εγκαινιάζεται στην Αθήνα, και μάλιστα σε ένα κτίριο που βρίσκεται κοντά στα λείψανα της αρχαίας πόλης. Όπως υπενθύμισε ο Πρόεδρος της Δημοκρατίας «ο θεσμός του πρόσφυγα, προέρχεται από τον ικέτη της αρχαίας ελληνικής Δημοκρατίας».\nΠρόσθεσε ότι: «Ο ικέτης είχε τη μεταχείριση που σήμερα περίπου περιγράφει το Σύμφωνο για τη Μετανάστευση και το Άσυλο, το οποίο πρέπει να αποτελεί τη βάση της μεταναστευτικής και προσφυγικής μας πολιτικής γενικότερα».\nΤα εγκαίνια του κτιρίου του Ευρωπαϊκού Οργανισμού Δημοσίου Δικαίου έγιναν παρουσία της πρωθυπουργού Βασιλικής Θάνου, του υπουργού Εξωτερικών Πέτρου Μολυβιάτη, του αναπληρωτή υπουργού Εξωτερικών Σπύρου Φλογαΐτη, του πρώην πρωθυπουργού της Ιταλίας Τζουλιάνο Αμάτο, της περιφερειάρχη Αττικής Ρένας Δούρου, καθώς και ακόμα πολλών προσωπικοτήτων από τον πολιτικό και ακαδημαϊκό χώρο.\nΕυρεία σύσκεψη για τη διαχείριση των προσφυγικών ροών πραγματοποιείται αύριο στη Μυτιλήνη, με τη συμμετοχή όλων των αρμόδιων φορέων.\nΠροσφυγες, Μεταναστες, Μεταναστευτικό, Προεδρος, Προκόπης Παυλόπουλος


Οι εκπαιδευτικοί ως διανοούμενοι της κοινωνικής αλλαγής | Ο Κόσμος του Σχολείου\nΑρχική > παιδαγωγικά\t> Οι εκπαιδευτικοί ως διανοούμενοι της κοινωνικής αλλαγής\nΑυτός ο τύπος της εργαλειακής λογικής βρίσκει, ιστορικά, την έκφραση του στα προγράμματα κατάρτισης εκπαιδευτικών. Έχει αναλυθεί το πόσο πολύ τα προγράμματα κατάρτισης των εκπαιδευτικών στις Η.Π.Α. έχουν επηρεασθεί από τη λογική του μπεχαβιορισμού.\nΑξίζει να επαναλάβουμε τα όσα γράφει ο Zeichner: Αυτός ο προσανατολισμός είναι μια μεταφορά της λογικής της εργοστασιακής «παραγωγής» στην εκπαίδευση των εκπαιδευτικών. Η διδασκαλία αντιμετωπίζεται σαν «εφαρμοσμένη επιστήμη», όπου ο εκπαιδευτικός είναι ο εφαρμοστής των νόμων και των αρχών της ώστε να επιτύχει την αποτελεσματική διδασκαλία (effective teaching). Οι μελλοντικοί εκπαιδευτικοί εκπαιδευόμενοι με αυτή τη λογική, σε επιμορφωτικά προγράμματα που τους μαθαίνουν πως να εφαρμόζουν με αποτελεσματικό τρόπο προγράμματα που διαμορφώνονται από άλλους, γίνονται επαγγελματίες με περιορισμένο εύρος δυνατοτήτων. Στα επιμορφωτικά προγράμματα, ο μελλοντικός εκπαιδευτικός αντιμετωπίζεται ως εκτελεστής οδηγιών και όχι ως επαγγελματίας ικανός να διαμορφώσει αναλυτικά προγράμματα.\nΑντί οι εκπαιδευτικοί να μαθαίνουν πως θα θέτουν κριτικά ερωτήματα για τις αρχές που διέπουν διαφορετικές μεθόδους διδασκαλίας, ερευνητικές μεθόδους και θεωρίες της εκπαίδευσης, μαθαίνουν το «πως να», το «τι δουλεύει» καλύτερα, πως θα «διδάξουν» στους μαθητές τους πιο αποτελεσματικά ένα δοσμένο σώμα γνώσεων. Για παράδειγμα, το σεμινάρια διδακτικών εφαρμογών καταλήγουν να είναι συζητήσεις των εκπαιδευόμενων εκπαιδευτικών για το πως μπορεί να κρατηθεί η πειθαρχία σε μια τάξη και πως μπορεί να οργανωθεί καλύτερα ο διδακτικός χρόνος. Εξετάζοντας ένα τέτοιο πρόγραμμα, ο Jesse Goodman θέτει ορισμένα ενδιαφέροντα ερωτήματα: Δεν υπάρχει κριτικός στοχασμός πάνω στα αισθήματα, τις υποθέσεις, τους ορισμούς της συζήτησης.\nΓια παράδειγμα, η ανάγκη εξωτερικών αμοιβών και τιμωριών που «κάνουν τα παιδιά να μαθαίνουν» λαμβάνεται ως δεδομένο. Οι εκπαιδευτικές και κοινωνικές συνέπειες δεν εξετάζονται.\nΔεν υπάρχει ενδιαφέρον στο πως να κεντριστεί το ενδιαφέρον του παιδιού να μάθει. Ο ορισμός των «καλών παιδιών» είναι τα «ήσυχα παιδιά», η δουλειά με τα βιβλία περιορίζεται στο να διαβασθούν, η διδασκαλία ορίζεται από μόνη της ως μάθηση και ο μόνος σκοπός είναι να «βγει» η διδασκαλία στον προσδιορισμένο από τα πριν χρόνο, χωρίς να γίνεται κριτική στους στόχους της. Αισθήματα πίεσης και ενοχής στο αν κρατήθηκε ο χρόνος, όπως ορίζεται από το ωρολόγιο πρόγραμμα, μένουν δίχως να εξετασθούν.\nΗ τεχνοκρατική και εργαλειακή λογική είναι, με τον ίδιο τρόπο, παρούσες και στην εργασία του εκπαιδευτικού, περιορίζοντας δραστικά την επαγγελματική του αυτονομία στο να σχεδιάσει και να αναπτύξει αναλυτικά προγράμματα και να τα διδάξει στην τάξη. Είναι, επίσης, παρούσες στα διδακτικά πακέτα που δίνονται έτοιμα για να τα διδάξει ο εκπαιδευτικός. Η λογική που διέπει αυτά τα πακέτα είναι να νομιμοποιήσουν αυτό έχω αποκαλέσει παιδαγωγική του μάνατζμεντ. Σε αυτά τα πακέτα η γνώση σπάει σε κομμάτια για να είναι πιο εύκολα στη διαχείριση και την κατανάλωση και εξετάζεται μέσω σταθμισμένων τεστ.\nΈτσι, όλο το ζήτημα της παιδαγωγικής μετατρέπεται σε ζήτημα διαχείρισης πόρων και χρόνου ώστε να παραχθεί το καλύτερο δυνατόν αποτέλεσμα στο μικρότερο διδακτικό χρόνο, με τη χρήση λιγότερων πόρων. Αυτό που στην πραγματικότητα προσπαθεί να ελέγξει αυτού του είδους η παιδαγωγική είναι η συμπεριφορά των καθηγητών και των μαθητών, στα διάφορα σχολεία. Αυτό που είναι καθαρό σε αυτή την προσέγγιση είναι η οργάνωση της σχολικής ζωής (αναλυτικό πρόγραμμα, διδασκαλία, αξιολόγηση) από ειδικούς που σκέπτονται, ενώ οι εκπαιδευτικοί περιορίζονται στο ρόλο του απλού εκτελεστή αυτών που έχουν σκεφθεί οι ειδικοί. Το αποτέλεσμα είναι όχι μόνο να χάνουν οι εκπαιδευτικοί τις ικανότητες τους και να αποεπαγγελματοποιούνται, αλλά όλη η διαδικασία της μάθησης και της σχολικής ζωής να γίνονται ρουτίνα.\nΕίναι περιττό να τονίσουμε ότι η λογική που διέπει την παιδαγωγική του μάνατζμεντ στηρίζεται στην παραδοχή ότι τα παραγόμενα διδακτικά πακέτα είναι κατάλληλα για όλες τις κοινωνικές συνθήκες και μπορούν να εφαρμοσθούν σε κάθε πλαίσιο. Ειδικότερα, ο περιορισμός των επιλογών του προγράμματος στα βασικά (τα τρία –R) και η εισαγωγή μιας διδακτικής στηριγμένης στη βήμα με βήμα διαχείριση του σχολικού χρόνου υπονοεί ότι όλοι οι μαθητές μαθαίνουν τα ίδια πράγματα, ακολουθούν τις ίδιες τεχνικές διδασκαλίας, μελετούν το ίδιο βιβλίο και αξιολογούνται με τον ίδιο τρόπο. Το γεγονός ότι οι μαθητές δεν είναι ίδιοι, αλλά προέρχονται από διαφορετικά κοινωνικά στρώματα και έχουν διαφορετικές κουλτούρες, εμπειρίες, γλώσσα, αγνοείται από την παιδαγωγική του μάνατζμεντ. Οι εκπαιδευτικοί ως διανοούμενοι της αλλαγής Θεωρώ ότι ένας τρόπος να ξανασκεφθούμε και να αναδιαμορφώσουμε την εργασία του εκπαιδευτικού είναι να αντιμετωπίσουμε τους εκπαιδευτικούς ως διανοούμενους της αλλαγής.\nΗ κατηγορία των διανοουμένων είναι βοηθητική για πολλούς λόγους.\nΠρώτον, προβάλλει μια θεωρητική βάση για να εξετάσουμε την εργασία του εκπαιδευτικού ως μια μορφή διανοητικής εργασίας, σε αντίθεση με τη περιορισμένη εικόνα που έχει για αυτή η τεχνοκρατική προσέγγιση: ένας άνθρωπος που εκτελεί και εφαρμόζει εντολές. Δεύτερον, ξεκαθαρίζει ποιες είναι οι πρακτικές και ιδεολογικές προϋποθέσεις για να λειτουργήσουν οι εκπαιδευτικοί ως διανοούμενοι. Τρίτον, βοηθά να γίνει σαφής ο ρόλος που παίζουν οι εκπαιδευτικοί στην παραγωγή και νομιμοποίηση διαφόρων κοινωνικών, οικονομικών και πολιτικών συμφερόντων μέσω της παιδαγωγικής που εφαρμόζουν. Αντιμετωπίζοντας τους εκπαιδευτικούς ως διανοούμενους, μπορούμε να διαφωτίσουμε την ενδιαφέρουσα άποψη ότι κάθε ανθρώπινη δραστηριότητα εμπεριέχει σκέψη. Καμία ανθρώπινη δραστηριότητα, ακόμη και η πιο τυποποιημένη, δεν μπορεί να χωρισθεί από τη λειτουργία της νόησης. Αυτό είναι ένα κρίσιμο ζήτημα, διότι επιχειρηματολογώντας ότι η νόηση χρησιμοποιείται σε κάθε ανθρώπινη δραστηριότητα, μπορούμε να κατανοήσουμε ότι οι εκπαιδευτικοί είναι στοχαζόμενοι επαγγελματίες.\nΣτα πλαίσια αυτής της προσέγγισης, οι εκπαιδευτικοί δεν μπορεί να αντιμετωπισθούν ως «επαγγελματίες επιφορτισμένοι με την επιτυχία κάποιων στόχων, που έχουν θέσει άλλοι για αυτούς. Πρέπει να αντιμετωπισθούν ως ελεύθεροι άνθρωποι που τους έχει ανατεθεί η διαπαιδαγώγηση των νέων, ώστε να γίνουν κριτικά σκεπτόμενα άτομα». Η θεώρηση των εκπαιδευτικών ως διανοούμενων παρέχει, επίσης, μια γερή θεωρητική κριτική της τεχνοκρατικής και εργαλειακής ιδεολογίας, η οποία υποστηρίζει την εκπαιδευτική θεωρία που διαχωρίζει την αντίληψη και το σχεδιασμό των αναλυτικών προγραμμάτων από τη διδασκαλία τους.\nΕίναι σημαντικό οι εκπαιδευτικοί να θέσουν κριτικά ερωτήματα στο τι διδάσκουν, πως το διδάσκουν και ποιοι είναι οι ευρύτεροι στόχοι που προσπαθούν να επιτύχουν μέσα από τη διδασκαλία. Αυτό σημαίνει ότι οι εκπαιδευτικοί θα αποκτήσουν υπεύθυνο ρόλο χαράζοντας την πορεία και τις συνθήκες της εργασίας τους. Ένα τέτοιο εγχείρημα είναι αδύνατο σε συνθήκες καταμερισμού της εργασίας, όπου οι εκπαιδευτικοί έχουν μικρή επίδραση πάνω στις ιδεολογικές και οικονομικές συνθήκες της εργασίας τους. Αυτό το σημείο είναι καθοριστικό για την εργασία του εκπαιδευτικού και έχει σημαντικές πολιτικές διαστάσεις. Αν πιστεύουμε ότι ο ρόλος του εκπαιδευτικού δεν περιορίζεται στην απλή εφαρμογή πρακτικών δεξιοτήτων, αλλά επεκτείνεται στη συμπεριφορά του ως διανοουμένου της εκπαίδευσης προκειμένου να αναπτυχθεί μια ελεύθερη κοινωνία, τότε η αναλυτική κατηγορία των «διανοουμένων» γίνεται ένας συνδετικός κρίκος του σκοπού που υπηρετεί η εκπαίδευση των εκπαιδευτικών, του δημόσιου σχολείου και των αρχών που πρέπει να διέπουν την εκπαίδευση σε μια δημοκρατική κοινωνία.\nΜια αφετηρία για να γίνουν οι εκπαιδευτικοί διανοούμενοι είναι να δουν τα σχολεία ως οικονομικούς, πολιτιστικούς και κοινωνικούς χώρους που συνδέονται άρρηκτα με ζητήματα δύναμης και ελέγχου. Αυτό σημαίνει ότι τα σχολεία είναι κάτι περισσότερο από χώρους που διδάσκονται αντικειμενικές γνώσεις. Αντίθετα, τα σχολεία είναι χώροι που αναπαράγουν μορφές γνώσης, γλωσσικές πρακτικές, κοινωνικές σχέσεις και αξίες που επιλέγονται και αποκλείουν άλλες από την ευρύτερη κοινωνική ζωή.\nΩς τέτοια, τα σχολεία εισάγουν και νομιμοποιούν συγκεκριμένες μορφές κοινωνικής ζωής. Τα σχολεία δεν είναι ουδέτεροι θεσμοί, αλλά σφαίρες που ενσωματώνουν και εκφράζουν την πάλη για το ποιες μορφές εξουσίας, τύποι γνώσης, ηθικοί κανόνες και εκδοχές του παρελθόντος, του παρόντος ή του μέλλοντος θα μεταδοθούν και θα νομιμοποιηθούν στους μαθητές. Η πάλη είναι πιο ορατή, για παράδειγμα, όταν οι δεξιές θρησκευτικές οργανώσεις προσπαθούν να επιβάλλουν την προσευχή στα σχολεία, να εξαφανίσουν κάποια βιβλία από τις σχολικές βιβλιοθήκες, να επιβάλλουν κάποιους συγκεκριμένους τρόπους διδασκαλίας της θρησκείας και της επιστήμης στα αναλυτικά προγράμματα.\nΦυσικά, διαφορετικές απαιτήσεις στα ίδια ζητήματα έχουν οι φεμινιστικές ομάδες, οι οικολόγοι, οι μειονότητες, και άλλες ομάδες που πιστεύουν ότι το σχολείο θα έπρεπε να διδάσκει γυναικείες σπουδές (women studies), οικολογία και την ιστορία της μαύρης φυλής. Εν συντομία, τα σχολεία δεν είναι ουδέτεροι χώροι και οι εκπαιδευτικοί δεν μπορούν να διεκδικούν την ουδετερότητα τους σε αυτά. Με την ευρύτερη έννοια, οι εκπαιδευτικοί ως διανοούμενοι πρέπει να δουν με όρους ιδεολογικών και πολιτικών συμφερόντων τη δομή και η φύση των κοινωνικών σχέσεων μέσα στη σχολική αίθουσα και τις αξίες που νομιμοποιούνται μέσα από τη διδασκαλία τους.\nΜε αυτή την προοπτική, υποστηρίζω ότι οι εκπαιδευτικοί θα γίνονταν διανοούμενοι της κοινωνικής αλλαγής αν προσπαθούσαν να εκπαιδεύσουν τους μαθητές τους ώστε να γίνουν κριτικοί πολίτες. Κεντρικό ζήτημα στο να λειτουργήσουν οι εκπαιδευτικοί ως διανοούμενοι είναι να κάνουν το παιδαγωγικό πιο πολιτικό και το πολιτικό πιο παιδαγωγικό. Κάνοντας το πολιτικό πιο παιδαγωγικό σημαίνει να εισαχθεί το σχολείο στην πολιτική σφαίρα, αναγνωρίζοντας ότι τα σχολεία είναι χώρος διαπάλης, τόσο στο να προσδιορισθεί το αντικείμενο τους όσο και στον καθορισμό των σχέσεων εξουσίας μέσα σε αυτά. Σε αυτή την προοπτική, ο κριτικός στοχασμός και η δράση είναι μέρος μιας ευρύτερης κοινωνικής διαδικασίας προκειμένου να ξεπερασθούν οι οικονομικές, κοινωνικές και πολιτικές ανισότητες.\nΣυμβάλλει στην κατανόηση του περιεχομένου και των αιτιών αυτών των ανισοτήτων, η οποία είναι αναγκαία για την πάλη ενάντια τους. Κάνοντας το πολιτικό πιο παιδαγωγικό σημαίνει να χρησιμοποιήσουμε μορφές παιδαγωγικής που ενσωματώνουν πολιτικά συμφέροντα, που θα κάνουν τους μαθητές να σκεφθούν κριτικά, να προβληματισθούν πάνω στη γνώση, να συζητήσουν και να αγωνισθούν για ένα καλύτερο κόσμο. Οι εκπαιδευτικοί ως διανοούμενοι της αλλαγής πρέπει να δώσουν στους μαθητές τους ένα ενεργό ρόλο στη μάθηση που θα τους επιτρέψει να αρθρώσουν τη δική τους φωνή. Σημαίνει, επίσης, να αναπτυχθεί μια κριτική γλώσσα που θα επικεντρώνεται στα προβλήματα της καθημερινότητας και ιδιαίτερα σε αυτά που συνδέονται με τις παιδαγωγικές και μαθησιακές εμπειρίες μέσα στη σχολική αίθουσα.\nΣημείο αναφοράς για τους εκπαιδευτικούς δεν πρέπει να είναι ο απομονωμένος μαθητής αλλά οι μαθητές ως ομάδα με διαφορετικό φύλο και διαφορετικές κουλτούρες, κοινωνική προέλευση, ενδιαφέροντα, ελπίδες. Οι διανοούμενοι της αλλαγής είναι ανάγκη να αναπτύξουν ένα διάλογο που θα ενοποιεί τη γλώσσα της κριτικής με τη γλώσσα των δυνατοτήτων, έτσι ώστε να γίνεται σαφές τι πρέπει να αλλάξει. Για αν γίνει αυτό, πρέπει οι εκπαιδευτικοί να αρχίσουν να μιλούν κατά της οικονομικής, κοινωνικής και πολιτικής αδικίας μέσα και έξω από το σχολείο.\nΤαυτόχρονα, πρέπει να εργασθούν ώστε να δώσουν στους μαθητές τους τη δυνατότητα να γίνουν πολίτες με γνώση και κουράγιο ώστε να αγωνισθούν πολιτικά. Αυτή η προοπτική φαίνεται δύσκολη, αξίζει όμως να αγωνισθεί κάποιος για αυτή. Αν κάνουμε διαφορετικά, αρνούμαστε στους εκπαιδευτικούς την ευκαιρία να παίξουν ένα τέτοιο ρόλο.\nτου Henry Giroux (μετάφραση: Κώστας Θεριανός) Έχει δημοσιευθεί στο περιοδικό Ρωγμές εν τάξει, τεύχος 15\nΠαιδεία και κοινωνία Ο ρόλος της παιδείας Δεν μπορούν όλοι να γίνουν καλοί μαθητές


Ποιοί Είμαστε... - Athens Eye Hospital\nΤο Athens Eye Hospital αποτελεί Κλινική διεθνούς βεληνεκούς και χώρο επίλυσης σοβαρών και δύσκολων οφθαλμολογικών προβλημάτων.\nΕξειδικευμένοι οφθαλμίατροι συνεργαζόμενοι με ομάδα οπτικών, οπτομετρών, εξειδικευμένων για οφθαλμολογικά περιστατικά νοσηλευτών, όλοι μαζί προασπίζουν το θεϊκό δώρο της όρασης.\nΜέσω του υπερσύγχρονου εργαστηρίου μοριακής βιολογίας που διαθέτουμε, φιλοδοξούμε να πρωτοστατήσουμε στην επανάσταση της γονιδιακής θεραπείας των παθήσεων του αμφιβληστροειδούς.\nΗ Κλινική πρωτοπορεί διεθνώς στην αντιμετώπιση των ενδοφθαλμίων όγκων και στην θεραπεία των διαφόρων παθήσεων του αμφιβληστροειδούς, όπως η εκφυλιστική ωχροπάθεια και η διαβητική αμφιβληστροειδοπάθεια. Διαθέτει εξειδικευμένα τμήματα για τις παθήσεις αυτές και παρουσιάζει διεθνές κλινικό και ερευνητικό έργο για τα νοσήματα αυτά.\nΗ Κλινική εξειδικεύεται στην αντιμετώπιση προβλημάτων της παιδικής ηλικίας όπως ο συγγενής καταρράκτης, ο στραβισμός και τα παιδιατρικά γλαυκώματα.\nΤο τμήμα Διαθλαστικής Χειρουργικής για την αντιμετώπιση της μυωπίας, υπερμετρωπίας & του αστιγματισμού έχει εφοδιασθεί με τεχνολογία αιχμής για την αντιμετώπιση πλέον των συνηθισμένων διαθλαστικών ανωμαλιών ακόμα και ορισμένων μορφών πρεσβυωπίας.\nΣτην Κλινική λειτουργεί ειδικό τμήμα για την αντιμετώπιση του κερατοκώνου, πάθηση που προσβάλλει σημαντικό αριθμό ατόμων στην παραγωγική φάση της ζωής τους.\nΔιαθέτουμε πρωτοποριακό σύστημα Femtosecond Laser για την εγχείρηση του καταρράκτη πράγμα που αποτελεί ανατροπή στο χώρο της εγχειρητικής του καταρράκτη, των μεταμοσχεύσεων του κερατοειδούς, καθώς και άλλων παθήσεων της οφθαλμικής επιφάνειας.\nΤέλος επειδή πίστη όλων μας είναι πως δεν πρέπει να υπάρχουν κενά και στεγανά στη διάδοση και στη διασπορά της γνώσης, το Athens Eye Hospital έχει επενδύσει στον τομέα της εκπαίδευσης οφθαλμιάτρων και έχει εγκαταστήσει το μοναδικό σύστημα εξομοίωσης VRmagic, φιλοδοξώντας έτσι να γίνει κέντρο εκπαιδευτικής αναφοράς, όχι μόνο στην χώρα μας αλλά και στις γειτονικές χώρες της Βαλκανικής και της Μέσης Ανατολής.


Προστασια Προσωπικων Δεδομενων - MEMO Εκπαιδευτική\n25 Apr,2018 Memo Educ\nΤο κέντρο Δια Βίου Μάθησης ΜΕΜΟ ΕΚΠΑΙΔΕΥΤΙΚΗ μελετώντας πάντα τις ανάγκες των επαγγελματιών, υπαλλήλων, ανέργων και μαθητών σας ανακοινώνει ότι παρέχει ολοκληρωμένες υπηρεσίες εκπαίδευσης-κατάρτισης DPO και σε συνεργασία με αναγνωρισμένους φορείς Πιστοποίησης θα παρέχει πιστοποίηση σύμφωνα με το πρότυπο ISO: 17024 για την προστασία προσωπικών Δεδομένων.\nΣΕΜΙΝΑΡΙΟ ΚΑΙ ΠΙΣΤΟΠΟΙΗΣΗ DATA PROTECTION OFFICER (DPO)\nΜε βάση τον Γενικό Κανονισμό Προστασίας Προσωπικών Δεδομένων (GDPR) που ψηφίσθηκε από το Ευρωπαϊκό Κοινοβούλιο στις 16 Απριλίου 2016, οι επιχειρήσεις που θα διαχειρίζονται προσωπικά δεδομένα οφείλουν έως τις 25 Μαΐου 2018 να προσαρμοστούν πλήρως στο νέο κανονισμό. Σύμφωνα με τον GDPR όσες εταιρείες και οργανισμοί εκτελούν επεξεργασία προσωπικών δεδομένων πρέπει να ορίσουν Υπεύθυνο Προστασίας Δεδομένων (DPO) και να συμμορφωθούν με το νέο νομικό και θεσμικό πλαίσιο. Οι εξελίξεις είναι άμεσες και απαιτείται ετοιμότητα των στελεχών που θα αναλάβουν το ρόλο του Υπευθύνου Προστασίας Δεδομένων / Data Protection Officer.\nστελέχη επιχειρήσεων όπου δύναται να αναλάβουν τον νέο τους ρόλο με τίτλο Υπεύθυνος Προστασίας Προσωπικών Δεδομένων, σύμφωνα με τον Ευρωπαϊκό Κανονισμό 2016/679 (GDPR)\nσε αποφοίτους νομικών ή θετικών σχολών που έχουν σκοπό να ασχοληθούν επαγγελματικά με τον κλάδο της προστασίας προσωπικών δεδομένων.\nόλα τα στελέχη επιχειρήσεων Ανώτερα και μη που ασχολούνται με την επεξεργασία και χρήση προσωπικών δεδομένων όπως: (Διεύθυνση Marketing, Διοίκηση, Οικονομική Διεύθυνση, Διεύθυνση Πληροφορικής, IT Managers, Υπεύθυνους Ασφαλείας κ.α.\nστελέχη Τραπεζικών Συστημάτων\nΦαρμακευτικές εταιρείες που δραστηριοποιούνται στην ανάπτυξη και την καινοτομία\nΝομικούς, Νομικές εταιρείες και Νομικούς συμβούλους\nA. Εισαγωγικά – Φυσική ασφάλεια GDPR\nB. Νομικά – Οργανωτικά GDPR\nC. Τεχνικά – Ασφάλεια πληροφοριών GDPR (α’ μέρος)\nD. Τεχνικά – Ασφάλεια πληροφοριών GDPR (β’ μέρος)\nΗ συνολική διάρκεια του σεμιναρίου “DPO” είναι 35 ώρες. Για εγγραφές που θα γίνουν μέχρι 10/5/2018 ειδική έκπτωση 50% της αρχικής τιμής.\nΜετά την διεξαγωγή του σεμιναρίου, θα ακολουθήσει εξεταστική διαδικασία από τον φορέα πιστοποίησης Ανθρώπινου Δυναμικού GlobalCert για την απόκτηση του πιστοποιητικού DPO κατά ΕΣΥΔ σύμφωνα με το ISO:17024\nΣΕΜΙΝΑΡΙΟ ΚΑΙ ΠΙΣΤΟΠΟΙΗΣΗ « ΓΕΝΙΚΟΣ ΚΑΝΟΝΙΣΜΟΣ ΠΡΟΣΤΑΣΙΑΣ ΔΕΔΟΜΕΝΩΝ (GDPR)»\nΕνημερωθείτε για όλες τις εξελίξεις σχετικά με το νέο «Γενικό Κανονισμό για την Προστασία Δεδομένων – GDPR» και οργανώστε τη διαδικασία συμμόρφωσης στη δική σας επιχείρηση!\nΜε βάση τον Γενικό Κανονισμό Προστασίας Προσωπικών Δεδομένων (GDPR) που ψηφίσθηκε από το Ευρωπαϊκό Κοινοβούλιο στις 16 Απριλίου 2016, οι επιχειρήσεις που διαχειρίζονται προσωπικά δεδομένα οφείλουν έως τις 25 Μαΐου 2018 να προσαρμοστούν πλήρως στο νέο κανονισμό.\nΌλες οι επιχειρήσεις στην Ελλάδα που συλλέγουν, διατηρούν, αποθηκεύουν και χρησιμοποιούν προσωπικά δεδομένα προσώπων (π.χ. εργαζομένων, πελατών, προμηθευτών ή τρίτων) έχουν την υποχρέωση να εφαρμόζουν τις νέες διατάξεις του Κανονισμού Προστασίας Προσωπικών Δεδομένων.\nΤο πεδίο εφαρμογής του GDPR είναι ιδιαίτερα ευρύ και περιλαμβάνει κάθε επιχείρηση που είναι εγκατεστημένη στην Ε.Ε. αλλά και επιχειρήσεις που απευθύνουν τις υπηρεσίες τους σε άτομα που βρίσκονται στην Ε.Ε., οπουδήποτε στον κόσμο και εάν είναι εγκατεστημένες.\nΤο σεμινάριο απευθύνεται, σε όσα στελέχη ασχολούνται με την συλλογή, επεξεργασία, μετάδοση, χρήση και αποθήκευση Εταιρικών Δεδομένων (πελατών, παραγωγής, προσωπικού, κλπ.) και συγκεκριμένα:\n• Στελέχη Δημοσίου φορέα (ΟΤΑ, ΝΠΔΔ, ΝΠΙΔ, ΑΕ Δημοσίου, ΔΕΚΟ)\n• Στελέχη επιχειρήσεων Ανώτερα και μη.\n• Εταιρείες του χώρου νέων τεχνολογιών, Τραπεζικά Ιδρύματα, εταιρείες Τηλεπικοινωνιών, Φαρμακευτικές εταιρείες\n• Νομικούς, Νομικές εταιρείες και Νομικούς συμβούλους καθώς και απόφοιτους Νομικών σχολών\nΚατανόηση και εξοικείωση με τις βασικές έννοιεςπου συνθέτουν το νέο πλαίσιο επεξεργασίας δεδομένων προσωπικού χαρακτήρα, προκειμένου οι εταιρείες και οι οργανισμοί να ανταποκριθούν στα νέα τους καθήκοντα.\nΚατανόηση των νέων υποχρεώσεων με βάση τον GDPR\nΓνώση των Δικαιωμάτωντων υποκειμένων των δεδομένων και προστασία φυσικών προσώπων έναντι της επεξεργασίας δεδομένων.\nΚατανόηση του ρόλου του υπεύθυνου επεξεργασίαςκαι του προσώπου (νομικού ή φυσικού) που εκτελεί επεξεργασία δεδομένων (οργάνωση, διαχείριση, προγραμματισμό, έλεγχο, σχεδιασμό μέτρων προστασίας κ.α.)\nA. Εισαγωγή στον κανονισμό GDPR\nB. Ανάλυση του Κανονισμού\nC. Πρόσωπα προς το οποία απευθύνεται ο κανονισμός\nD. Σύστημα Συμμόρφωσης με τον Κανονισμό\nΜετά την διεξαγωγή του σεμιναρίου, θα ακολουθήσει εξεταστική διαδικασία από τον φορέα πιστοποίησης Ανθρώπινου Δυναμικού GlobalCert για την απόκτηση του πιστοποιητικού «GDPR”\nΤο σεμινάριο “Γενικός Κανονισμός για την Προστασία Δεδομένων – GDPR” είναι διάρκειας 8 ωρών.\nΥΠΗΡΕΣΙΕΣ ΣΥΜΜΟΡΦΩΣΗΣ ΓΙΑ ΤΗΝ ΕΠΙΧΕΙΡΗΣΗ Ή ΤΟΝ ΦΟΡΕΑ ΣΑΣ « ΓΕΝΙΚΟΣ ΚΑΝΟΝΙΣΜΟΣ ΠΡΟΣΤΑΣΙΑΣ ΔΕΔΟΜΕΝΩΝ (GDPR)»\nΟ νέος Γενικός Κανονισμός για την Προστασία Προσωπικών Δεδομένων (Κανονισμός 2016/679) πρόκειται να τεθεί σε εφαρμογή την 25/5/2018. Με τον νέο Κανονισμό, ρυθμίζεται η επεξεργασία προσωπικών δεδομένων κατά ενιαίο τρόπο σε όλη την Ευρωπαϊκή Ένωση και καταργείται ο ν.2472/1997 που ρυθμίζει τα σχετικά ζητήματα. Η εφαρμογή του Κανονισμού θέτει αρκετές προκλήσεις στις επιχειρήσεις και τους φορείς του δημοσίου τομέα που θα κληθούν να καταβάλλουν αυξημένα πρόστιμα έως και 20.000.000 ευρώ ή 4% του συνολικού ετήσιου κύκλου εργασιών, σε περίπτωση μη συμμόρφωσης.\nΔείτε προγράμματα για τον ΑΣΕΠ και για τον ΑΣΕΠ Οικονομικών.


‹ Επιστροφή στα αποτελέσματα αναζήτησης │ Αρχική σελίδα > Χειμερινή ελαστικά Ι.Χ. > 195 / 75 16 > ... > Debica Frigo LT\n‹ Επιστροφή στα αποτελέσματα αναζήτησης │ Αρχική σελίδα > Χειμερινή ελαστικά Ι.Χ. > 195 / 75 16 > Debica Frigo LT


Έντυπο 36 - Η Νόσος Αδαμαντιάδη - Behcet\nΑρχική > Έντυπο 36 - Η Νόσος Αδαμαντιάδη - Behcet\nΗ Νόσος Αδαμαντιάδη - Behcet\nΥπό Γ.Δ. Παλημέρη\nΗ νόσος Αδαμαντιάδη - Behcet (Α-Β) είναι μάλλον σπάνια με ευρεία κατανομή αλλά διαφορετική συχνότητα στον κόσμο. Μολονότι έχει μικρή θνησιμότητα εντούτοις εγκαταλείπει αρκετές αναπηρίες με κυριότερη την απώλεια της οράσεως.\nΕμφανίζεται ως ενδημική νόσος στην ανατολική Μεσόγειο και στις χώρες της ανατολικής και κεντρικής Ασίας. Η κατανομή της στις γεωγραφικές αυτές περιοχές - δηλαδή τις περιοχές της αρχαίας οδού της μετάξης από την Ιαπωνία μέχρι την Βενετία - και οι ανοσογενετικές διαταραχές που την συνοδεύουν υποδηλούν ότι η νόσος μετεδόθη και επεξετάθη διαμέσου της μεταναστεύσεως των παλαιών νομαδικών φυλών. Η μεταφορά κάποιου γενετικού υλικού ή κάποιου εξωγενούς παράγοντος μπορεί να είναι υπόλογα για την επέκταση της νόσου.\nΜολονότι η νόσος περιγράφεται - με κάποιες παραλλαγές - στο 3ο βιβλίο των επιδημιών από τον Ιπποκράτη όπως επίσης σε παλαιά αραβικά και ιαπωνικά βιβλία και το κύριο χαρακτηριστικό της δηλαδή η υποτροπιάζουσα ραγοειδίτις με υποπύον, ήταν γνωστή στους Οφθαλμιάτρους πριν από 130 χρόνια και οι δερματολόγοι εγνώριζαν τις εκδηλώσεις από το δέρμα και το στόμα, εν τούτοις μόνον στις 15-11-1930 περιγραφή από τον Έλληνα Οφθαλμίατρο Β. Αδαμαντιάδη "...η συνύπαρξη οφθαλμικών, δερματικών και αλλοιώσεων από τους βλεννογόνους..." σε μια ανακοίνωσή του στην Ιατρική Εταιρεία Αθηνών και επέμενε ότι η τριάς αυτή αποτελεί ίδια κλινική οντότητα. Το επόμενο έτος εδημοσίευσε τις παρατηρήσεις του στο περιοδικό Ann. D Oculistique (1931, 168:271 - 278).\nΕπτά χρόνια αργότερα ο Τούρκος Δερματολόγος Η. Behcet επιβεβαίωσε τα ευρήματα του Αδαμαντιάδη σε 3 ασθενείς και η νόσος πήρε το όνομά του στην ιατρική βιβλιογραφία λόγω της ευρύτερης κυκλοφορίας των άρθρων του.\nΤο ενδιαφέρον είναι ότι ο Αδαμαντιάδης το 1946 προσέθεσε και το 4ο κύριο οφθαλμολογικό σύμπτωμα της νόσου δηλαδή την προσβολή των αγγείων του αμφιβληστροειδούς και δημοσίευσε την παρατήρησή του αυτή και πάλιν στο περιοδικό Anal. D. Occulistique (1946, 179: 143 - 149).\nΗ συχνότης της νόσους ποικίλλει στις διάφορες ηπείρους. Η μεγαλύτερη συχνότης αναφέρεται στους κατοίκους της Βορειοανατολικής Τουρκίας με 370 ασθενείς κάθε 100.000 κατοίκους, ενώ στις άλλες χώρες της Ασίας είναι 10 ως 150 φορές μικρότερη και στις χώρες της Ευρώπης και των ΗΠΑ ακόμη πιο μικρή. Πάντως μεμονωμένες περιπτώσεις έχουν αναφερθεί σ’ όλες τις ηπείρους. Σε ορισμένες περιοχές με πολλές φυλετικές ομάδες υπάρχουν σημαντικές διαφορές π.χ. στο Ιράν οι Τουρκικής καταγωγής έχουν μεγαλύτερη συχνότητα της νόσου από τους Σημίτες και τους Καυκάσιους που ζουν στις ίδιες περιοχές. Στους πληθυσμούς της ίδιας εθνικότητος η συχνότης της νόσου εξαρτάται από το γεωγραφικό πλάτος και μήκος της περιοχής όπου κατοικούν.\nΣτην Άπω Ανατολή και την λεκάνη της Μεσογείου η νόσος επεκτείνεται μεταξύ 30 και 45 μοιρών Βόρειο πλάτος στους Ασιατικούς και Ευρωπαϊκούς πληθυσμούς. Στην Ελλάδα η συχνότης της νόσου ανέρχεται σε 6 - 7 ασθενείς ανά 100.000 κατοίκους σύμφωνα με τις δικές μας μετρήσεις. Τα τελευταία χρόνια παρατηρείται αύξηση της συχνότητος της νόσου σ' όλες τις χώρες, πράγμα που θα πρέπει να αποδοθεί στην χρονιότητα της νόσου και την καλύτερη γνώση αυτής από τους ιατρούς.\nΗ νόσος είναι υπόλογος για την εμφάνιση ραγοειδίτιδος στην Ιαπωνία κατά 20 - 22% και στην Ελλάδα κατά 7%.\nΗ νόσος συνήθως εμφανίζεται γύρω στην τρίτη δεκαετία της ζωής και στα δύο φύλα, αν και έχουν περιγραφεί περιπτώσεις ακόμη και σε βρέφη ως και σε άτομα άνω των 70 ετών. Στο Ισραήλ η νόσος εμφανίζεται κατά μέσο όρο σε ηλικία 19,9 ετών ενώ στην Ευρώπη ο μέσος όρος ηλικίας εμφανίσεως της νόσου είναι 25,9 έτη.\nΠαλαιότερα η αναλογία προσβολής ανδρών και γυναικών ήταν μεγαλύτερη για τους άνδρες (Ιαπωνία - Τουρκία - Ελλάς), όμως η σχέση αυτή μειώθηκε σημαντικά τα τελευταία 20 έτη και η αναλογία είναι περίπου η ίδια. Στην Ιαπωνία οι γυναίκες προσβάλλονται σήμερα συχνότερα αλλά με ηπιότερη πορεία της νόσου.\nΣτις αραβικές χώρες όμως και λιγότερο στην Ελλάδα η προσβολή των ανδρών εξακολουθεί να είναι συχνότερη.\nΣτις περισσότερες περιπτώσεις η νόσος είναι σποραδική αν και σε αρκετές περιπτώσεις έχει περιγραφεί οικογενής προσβολή ιδίως από πατέρα σε υιό. Στην Κορέα η οικογενής προσβολή ανέρχεται σε 15,4% ενώ στην Ευρώπη κυμαίνεται από 0 - 4,5%. Στις περιπτώσεις προσβολής νέων ατόμων - κάτω των 16 ετών - η συχνότης οικογενούς προσβολής είναι μεγαλύτερη π.χ. στην Γερμανία 25% έναντι 8% των ενηλίκων. Αυτό το γεγονός υποδηλοί βεβαίως γενετική προδιάθεση. Δεν έχει αναφερθεί μετάδοση της νόσου από τον σύζυγο στην σύζυγο ή και αντιστρόφως.\nΗ θνησιμότης της νόσου είναι μικρή και κυμαίνεται από 6,25% (Αγγλία) σε 0,40% (Ιαπωνία) αναλόγως των ετών παρακολουθήσεως των ασθενών και των κλινικών από όπου προέρχονται οι στατιστικές (Καρδιολογικές - Οφθαλμολογικές) διότι ο θάνατος συνήθως προέρχεται από ρήξη ανευρύσματος, θρόμβωση της κοίλης φλεβός, διάτρηση του εντέρου ή συχνότερα από προσβολή του ΚΝΣ.\nΚριτήρια και κλινικές εκδηλώσεις της νόσου πλην των οφθαλμολογικών\nΜολονότι η νόσος κατατάσσεται μεταξύ των αγγειϊτιδών, η κλινική της εικόνα ποικίλλει, αλλά κυριαρχείται από τις βλεννοδερματικές και οφθαλμολογικές εκδηλώσεις.\nΗ διάγνωση της νόσου στηρίζεται στην παρουσία των διαφόρων αυτών κλινικών εκδηλώσεων και δεν υπάρχει καμία ειδική εξέταση.\nΓια την διάγνωση της νόσου και την ταξινόμηση των ασθενών έχουν προταθεί τουλάχιστον εννέα διαφορετικές ομάδες κριτηρίων από διάφορους ερευνητάς χωρίς καμία απ' αυτές να έχει γίνει πλήρως αποδεκτή. Το πρόβλημα είναι ότι πολλά από τα κλινικά σημεία της νόσου εκδηλώνονται σε διαφορετικό χρονικό διάστημα κατά την πορεία της νόσου και προβληματίζουν τους ιατρούς αν πρόκειται πράγματι γι’ αυτήν την νόσο.\nΣήμερα για την διάγνωση της νόσου σε κάποιον ασθενή βασιζόμαστε στα αποδεκτά κριτήρια τα οποία εθέσπισε η Διεθνής Ομάδα μελέτης της νόσου και τα οποία είναι τα εξής: Άφθες τρεις φορές εντός ενός έτους και δύο άλλα εκ των υπολοίπων τα οποία είναι έλκη στα γεννητικά όργανα, δερματολογικές εκδηλώσεις, οφθαλμικές εκδηλώσεις και θετικό το τεστ του δερματικού τσιμπήματος. Εγώ προσωπικός χρησιμοποιώ και ένα άλλο εύρημα δηλ. το + Β51-5 αντιγόνο ιστοσυμβατότητος. Μια πολύ απλή κατάταξη είναι η διαίρεση στον οφθαλμικό τύπο (με οφθαλμικές εκδηλώσεις) και τον μη οφθαλμικό τύπο.\nΥπάρχουν πολλές δημοσιευμένες εργασίες επί των κλινικών συμπτωμάτων της νόσου από όλα τα μέρη του κόσμου και δυο μεγάλες εθνικές έρευνες από την Ιαπωνία με 3.316 ασθενείς και το Ιράν με 3.153 ασθενείς. Αναλύοντας τις εργασίες αυτές προκύπτει ότι η κλινική εικόνα ποικίλλει στις διάφορες χώρες αναλόγως της μεθόδου επιλογής των ασθενών.\nΟι κλασσικές εκδηλώσεις από τους βλεννογόνους είναι οι άφθες από το στόμα και τα έλκη των γεννητικών οργάνων. Οι άφθες στο στόμα είναι το συνηθέστερο και συχνότερη σύμπτωμα της νόσου (100% Τουρκία, Αγγλία, Ελλάς). Πρόκειται για στρογγυλή ή ωοειδή επώδυνη έλκωση με καλά περιγεγραμμένα όρια και λευκοκίτρινη νεκρωτική βάση που περιβάλλεται από ερυθρά άλω. Το μέγεθος ποικίλλει από 1- 20 χιλ. και οι ελκώσεις θεραπεύονται αυτομάτως σε μια με δυο εβδομάδες χωρίς καμία θεραπεία, αλλά παρουσιάζουν τάση για υποτροπές. Οι άφθες εντοπίζονται συνήθως στα χείλη, στα μάγουλα και την γλώσσα και σπανιότερα στην υπερώα και τον φάρυγγα.\nΤα έλκη των γεννητικών οργάνων είναι σπανιότερα των άφθων (88,2% Τουρκία, 73,2% Ιαπωνία, 77% Ελλάς). Η κλινική εικόνα ομοιάζει με τις στοματικές άφθες εκτός του ότι είναι μεγαλύτερα, θεραπεύονται βραδύτερα και υποτροπιάζουν σπανιότερα. Σπανίως αφήνουν ουλές. Στους άντρες εντοπίζονται κυρίως στο όσχεο και στις γυναίκες στα μεγάλα χείλη του αιδοίου και στον κόλπο.\nΣπανίως εμφανίζονται και άλλες αλλοιώσεις όπως έλκη του επιπεφυκότα, διαβρώσεις και αιμορραγικές αλλοιώσεις.\nΟι κλινικές εκδηλώσεις από το δέρμα είναι πιο σπάνιες (87% Ιαπωνία, 77% Ελλάς). Είναι η ψευδοθυλακίτις το οζώδες ερύθημα και η δοκιμασία του τσιμπήματος στο δέρμα.\nΗ ψευδοθυλακίτις είναι αγγείτις των μικρών αγγείων και χαρακτηρίζεται από φλύκταινα χωρίς πύο και με ερυθηματώδη βάση. Συχνότερα εμφανίζεται το οζώδες ερύθημα το οποίο είναι δερματοϋποδερμικά οζίδια, στρογγυλά ωοειδή μικρού μεγέθους ρόδινης χροιάς στην περιφέρεια και κυανωπής στο κέντρο. Είναι διάσπαρτα η κατά σωρούς και συχνά συμμετρικά. Αφθονούν στην ραχιαία επιφάνεια των ποδών, τις κνήμες το πρόσωπο, σπανίως στα αντιβράχια και τους βραχίονες. Ουδέποτε εξελκώνονται και υποχωρούν με μεταβολή της χροιάς τους. Συνήθως μετά πάροδο 3 - 6 εβδομάδων εξαφανίζονται.\nΟι βλάβες δίκην ακμής που εμφανίζονται στην πλάτη και το πρόσωπο των ασθενών είναι όμοιες κλινικώς με την τυπική ακμή. Σπανίως εμφανίζονται διάχυτος δοθιήνωση, θυλακίτις, κυτταρίτις και βλατιδοφλύκταινες.\nΕνδεικτικό στοιχείο της δερματικής υπερευαισθησίας των ασθενών είναι ότι περίπου στο 1/3 εξ αυτών αν γίνει νύξις του δέρματος με βελόνη - με χωρίς ή με σταγόνα ορού - θα εμφανισθή φλύκταινα σ' αυτό το σημείο. Το φαινόμενο ονομάζεται "παθεργία" και είναι η βάση του καλούμενου "Prick Test" δηλ. του τεστ τσιμπήματος το οποίο για μερικούς ερευνητάς θεωρείται ως ένα από τα σημαντικότερα σημεία ενδεικτικά της νόσου. Γίνεται με βελόνη 25 ή 21 g στο δέρμα καθέτως ή διαγωνίως. Το φαινόμενο είναι σπάνιο στις Αγγλοσαξωνικές χώρες αλλά συχνό στο Ιράν, την Τουρκία κλπ. Στην Ελλάδα σύμφωνα με τις δικές μας έρευνας είναι σπάνιο και εμφανίζεται μόνον σε 8% των ασθενών.\nΗ προσβολή των αρθρώσεων δεν είναι σπάνια (93% στην Αγγλία, 56% στην Ελλάδα και 16% στην Τουρκία). Το κύριο χαρακτηριστικό τους είναι η καλή τους πρόγνωση και η ποικιλία της εμφανίσεως των που κυμαίνεται από την οξεία αρθρίτιδα μέχρι την ρευματοειδή αρθρίτιδα. Η αρθρίτιδα είναι συνήθως μονοαρθρική ή πολυαρθρική η δε αρθραλγία που συχνά παραπονιούνται οι ασθενείς χαρακτηρίζεται από πόνο και πρωινή δυσκαμψία χωρίς οίδημα των αρθρώσεων. Συνήθως προσβάλλονται τα γόνατα και σπανιότερα ο αστράγαλος και ο καρπός. Η αγκυλοποιητική σπονδυλίτις δεν είναι συχνή.\nΟι γαστροεντερικές εκδηλώσεις δεν είναι συχνές. Συνήθως προκαλούνται από άφθες που εντοπίζονται σε κάθε σημείο του γαστρεντερικού σωλήνος. Η κλασσική εκδήλωση της νόσου είναι έλκη της ειλεοτυφλικής περιοχής με ποικίλλα συμπτώματα. Η γαστροδωδεκαδακτυλίτις είναι σπάνια. Τα συμπτώματα της νόσου συχνά ομοιάζουν με τα συμπτώματα της νόσου του Crohn και απαιτείται κολονοσκόπηση για την διαφορική διάγνωση.\nΗ αγγειακή προσβολή είναι σχετικά σπάνια (Τουρκία 17,8%) και αφορά στις αρτηρίες και στις φλέβες. Η αρτηριακή προσβολή είναι σπάνια και περιλαμβάνει θρόμβωση και ανευρύσματα, ενώ αντιθέτως η προσβολή των εν τω βάθει φλεβών είναι κύριο γνώρισμα της νόσου (22% Αγγλία, 8,9% Ιαπωνία). Η επιπολής φλεβίτις μολονότι είναι σπάνια εντούτοις είναι χαρακτηριστικό της νόσου. Η προσβολή των μεγάλων φλεβών αφορά στην άνω και κάτω κοίλη φλέβα αλλά μπορεί να προσβληθούν και άλλες φλέβες όπως ηπατική, μηριαία κλπ. Ο έλεγχος με έγχρωμο Doppler υπερηχογράφημα έδειξε ότι η υποκλινική προσβολή είναι πολύ μεγαλύτερη (79% των ασθενών) από την κλινική.\nΤα συμπτώματα από τους πνεύμονες και την καρδιά είναι σπάνια. Συνήθως έχουν ως αίτιο αγγείτιδα, εμβολή, ίνωση ή λοίμωξη. Τα συμπτώματα από την καρδιά είναι συνήθως στηθάγχη, έμφραγμα του μυοκαρδίου ή πρόπτωση της μιτροειδούς βαλβίδος.\nΗ επιδυδιμίτις και σπανιότερα η προσβολή των όρχεων είναι συχνή στους άρρενες ασθενείς (11% Ελλάδα). Η επιδυδιμίτις εμφανίζεται ως επώδυνος διόγκωση που διαρκεί μερικές ημέρες. Έχει τάση για υποτροπή.\nΗ προσβολή των νεφρών είναι σπάνια και παροδική αλλά μερικές φορές γίνεται χρόνια. Εκδηλώνεται ως λευκωματουρία και σπανίως αιματουρία με εμφάνιση κυλίδρων στα ούρα.\nΗ προσβολή του ΚΝΣ είναι μια από τις σημαντικότερες εκδηλώσεις της νόσου, όχι τόσον λόγω της σπανιότητος της αλλά λόγω της βαρύτητος της η οποία οδηγεί μερικές φορές στον θάνατο. Η κλινική εκδήλωση είναι η μηνιγγοεγκεφαλίτις, αν και έχουν αναφερθή πάσης φύσεως εκδηλώσεις από το ΚΝΣ όπως σπασμοί, αφασία, σύνδρομα του μεσεγκεφάλου, παραλύσεις εγκεφαλικών νεύρων, καλοήθης ενδοκρανιακή υπέρταση, ημιπληγία και παρεγκεφαλιδικά σύνδρομα ως και φαινόμενα παράξενης συμπεριφοράς. Η συχνότης της προσβολής ποικίλλει (Αγγλία 31%, Ελλάς 20%, Ιαπωνία 11%). Τα νευρολογικά σημεία οφείλονται σε αγγείτιδα και συνήθως εμφανίζονται αρκετά χρόνια ή μήνες μετά την έναρξη της νόσου. Τα συμπτώματα που αφορούν στην συμπεριφορά συνήθως παρέρχονται χωρίς κατάλοιπα.\nΔεν υπάρχουν ειδικές εξετάσεις για την διάγνωση της νόσου, αν και έχουν περιγραφεί διάφορες ανοσολογικές διαταραχές οι οποίες όμως δεν θεωρούνται ειδικές για την νόσο και τις περισσότερες φορές θεωρούνται ως "επιφαινόμενα" που συνοδεύουν την νόσο και προέρχονται από το αρχικό αίτιο. Η ΤΚΕ είναι μερικές φορές αυξημένη, διαταραχές στα CD8 +γδ+Τ κύτταρα πιθανόν παίζουν κάποιο ρόλο στην παθογένεια της νόσου όπως επίσης και το πεπτίδιο 336 - 351 της ανθρωπείου - heat shock - πρωτεΐνης 60. Ακόμη έχουν διερευνηθεί και οι διάφορες κυτταροκίνες ως και τα μόρια προσφύσεως αλλά κανένα δεν εθεωρήθη ως το αίτιο της νόσου. Αιτιοπαθολογικώς έχει διερευνηθεί και η φλεγμονώδης αιτιολογία ίδια από στρεπτόκοκκο και τον ιό του απλού έρπητος χωρίς όμως να αποδειχθεί η αιτιολογική σχέση τους με την νόσο.\nΤα οφθαλμικά κλινικά σημεία της νόσου\nΤα οφθαλμικά ευρήματα είναι ένα από τα κυριότερα κλινικά σημεία τα οποία χαρακτηρίζουν την νόσο και δυστυχώς 70 χρόνια μετά από την περιγραφή της, δεν έχει βρεθεί αποτελεσματική θεραπεία και έτσι αρκετοί ασθενείς οδηγούνται στην απώλεια της οράσεως των.\nΟι οφθαλμικές εκδηλώσεις εμφανίζονται σε ποσοστό 60 -80% των ασθενών με μέσο όρο 4 χρόνια μετά την έναρξη της νόσου. Αποτελούν το αρχικό σύμπτωμα σε 10 - 20 % των ασθενών και προσβάλλονται συχνότερα οι άρρενες (83 - 95%) ενώ οι γυναίκες προσβάλλονται σε ποσοστό 75%. Τα κλινικά σημεία της νόσου είναι εντονότερα στους άρρενες αλλά οι συχνές υποτροπές - οι οποίες οδηγούν σε βαριά βλάβη του οφθαλμού - αφορούν και στα δύο φύλα. Η πρώτη εκδήλωση της οφθαλμικής προσβολής των ασθενών, είναι συνήθως μονόπλευρη (50 - 87% των ασθενών) και εμφανίζεται σαν πρόσθια ραγοειδίτιδα, αλλά αργότερα στα 2/3 των περιπτώσεων μεταπίπτει σε αμφοτερόπλευρο πανραγοειδίτιδα με υποτροές και χρόνια πορεία.\nΗ κύρια κλινική εκδήλωση από τους οφθαλμούς είναι η προσθιαραγοειδίτιδα με υποπύον. Οι ασθενείς παραπονιούνται δια μείωση της οράσεως των και σπανιότερα δια πόνο η ερυθρότητα (κλινικά σημεία τα πρόσθιας ραγοειδίτιδος) η περικογχικό πόνο και φωτοφοβία. Το υποπύον είναι συλλογή νεκρών πολυμορφοπύρηνων κυττάρων τα οποία αθροίζονται στο κάτω μέρος του πρόσθιου θαλάμου και το οποίο το γνωρίζουν οι ασθενείς και το ονομάζουν "νυχάκι". Πολλές φορές το υποπύον εξαφανίζεται σε μερικές ώρες αν και ο οφθαλμίατρος θα βρει στην εξέταση με την σχισμοειδή λυχνία υπολείμματα στην γωνία του πρόσθιου θαλάμου. Συνήθως η προσβολή στην αρχή της νόσου περιορίζεται μόνον στο πρόσθιο τμήμα ή και στο πρόσθιο υαλοειδές. Αν η πρόσθια ραγοειδίτις παραμείνει χωρίς θεραπεία εμφανίζονται επιπλοκές από το πρόσθιο τμήμα (συνέχειες, ατροφία ίριδος, περίκλειση κόρης κλπ) οι οποίες μπορούν να προκαλέσουν γλαύκωμα από αυξημένη πίεση του οφθαλμού και σημαντικές δυσχέρειες στην εγχείρηση του καταρράκτη αργότερα. Ένα χαρακτηριστικό σημείο της νόσου για να την ξεχωρίσει κανείς από την βακτηριδιακή ραγοειδίτιδα με υποπύο είναι η μέτρια ερυθρότης γύρω από τον κερατοειδή (περικεράτειος ένεσις) που υπάρχει στην νόσο Αδαμαντιάδη - Behcet.\nΤο υαλοειδές το οποίο ευρίσκεται πίσω από τον φακό και την ίριδα παρουσιάζει κυτταρική διήθηση η οποία είναι εντονότερη όταν προσβληθεί το οπίσθιο τμήμα του οφθαλμού. Η κυτταρική διήθηση ποικίλλει από μερικά κύτταρα τα οποία προσκολλώνται στα ινίδια του υαλοειδούς μέχρι πλήρη θόλωση του, η οποία καθιστά δύσκολη την εξέταση του υποκειμένου αμφιβληστροειδούς.\nΤο πιο σημαντικό και επικίνδυνο όμως σύμπτωμα της νόσου είναι η αποφρακτική νεκρωτική αγγειίτιδα του αμφιβληστροειδούς η οποία προκαλεί σημαντικές βλάβες στην όραση και μπορεί να οδηγήσει και σε πλήρη απώλεια. Προσβάλλονται κυρίως οι μέσου μεγέθους φλέβες και αυτό το κλινικό σημείο είναι παθογνωμικό δια την νόσο διότι είναι η μόνη γενικευμένη αγγείτις η οποία προσβάλλει τις φλέβες και τις αρτηρίες μέσου μεγέθους. Συχνά υπάρχει περιφλεβίτις - περιχειρίδες γύρω από τις φλέβες - η οποία μπορεί να οδηγήσει σε αιμορραγίες του αμφιβληστροειδούς ή και του υαλοειδούς. Συχνά φλεγμονώδη κίτρινα εξιδρώματα περιβάλλον τα αγγεία και τις αιμορραγίες και εντοπίζονται στις βαθιές στιβάδες του αμφιβληστροειδούς. Ο αμφιβληστροειδής παρουσιάζει σε ποσοστό 10 - 20% οίδημα το οποίο εντοπίζεται κυρίως στην ωχρά κηλίδα. Η νεκρωτική αυτή αγγειίτις συνοδεύεται από εκτεταμένες διηθήσεις του χοριοειδούς.\nΗ βαριά αγγειίτιδα οδηγεί σε ισχαιμικές αμφινληστροειδικές αλλοιώσεις λόγω της αποφράξεως των αγγείων, με αποτέλεσμα την υποξία (δηλαδή την περιορισμένη παροχή οξυγόνου) που οδηγεί στην ανάπτυξη νεοαγγείων είτε στο οπτικό νεύρο ή αλλού. Η νεοαγγείωση αυτή εύκολα ρήγνυται και γεμίζει την αυλοειδική κοιλότητα με αίμα το οποίο συχνά οδηγείται σε σχηματισμό μεμβρανών και έλξη του αμφιβληστροειδούς με αποτέλεσμα αποκόλληση αυτού.\nΤο οπτικό νεύρο προσβάλλεται τουλάχιστον στο 1/4 των ασθενών με εμφάνιση οιδήματος κυρίως στα χείλη του.\nΤελική κατάληξη μετά από επανειλημμένες προσβολές είναι η ατροφία του οπτικού νεύρου λόγω αποφράξεως των μικρών τροφικών αγγείων αυτού, και χαρακτηριστική εικόνα του αμφιβληστροειδούς με λευκωπά αγγεία με περιχειρίδες και αλλοιώσεις από την κεντρική περιοχή ως και ουλές του αμφιβληστροειδούς από τις φλεγμονές.\nΣτην βιβλιογραφία αναφέρεται ως συχνή η απόφραξη της κεντρικής φλεβός του αμφιβληστροειδούς, πράγμα που δεν είναι σύνηθες στους Έλληνες ασθενείς, ενώ αντιθέτως είναι συχνή η προσβολή της κεντρικής περιοχής (21,1%) στους Έλληνες ασθενείς αν και παραβλέπεται λόγω της θολώσεως του αυλοειδούς, η δε χαμηλή οπτική οξύτης αποδίδεται στην συνυπάρχουσα βλάβη του οπτικού νεύρου.\nΑιτιολογία και παθογένεια της νόσου.\nΌσον αφορά στην αιτιολογία και την παθογένεια της νόσου η οποία παραμένει άγνωστος μέχρι σήμερα, έχουν προταθεί πολλοί παράγοντες όπως βακτηρίδια, ιοί, περιβαλλοντολογικοί ως και μηχανισμοί αυτοάνοσου νόσου σε συνδυασμό με την γενετική προδιάθεση. Κανένας όμως από αυτούς τους παράγοντες δεν μπορεί να αιτιολογήσει την νόσο ή να παράσχει ικανοποιητικές πληροφορίες δια την παθογένεια αυτή. Ενοχοποιήθηκαν ο ιός του έρπητος, διάφορα βακτηρίδια του στοματικού κυρίως βλεννογόνου - στρεπτόκοκκος κλπ - παράγοντες από το περιβάλλον όπως μόλυβδος ή ψευδάργυρος χωρίς ικανοποιητικό αποτέλεσμα. Από τους ανοσοσιακούς παράγοντας οι οποίοι εμελετήθησαν φαίνεται ότι υπάρχει διαταραχή των Τ λεμφοκυττάρων, αλλά αυτό δεν είναι το αίτιο της νόσου. Ο ανοσογεννετικός έλεγχος των ασθενών απέβη περισσότερο ικανοποιητικός διότι από το 1972 εδείχθη από τον καθηγητή Ohno στην Ιαπωνία ότι το αντιγόνο αντισυμβατότητος Β51-5 ευρίσκεται σημαντικά αυξημένο σε σχέση με τον γενικό πληθυσμό στα άτομα που πάσχουν από την νόσο. Η σχέση αυτή ευρίσκεται σε πολλές χώρες όπου υπάρχει η νόσος και κυμαίνεται από 60 - 88% (Η σχέση αυτή είναι ιδιαιτέρως αυξημένη στους Έλληνες ασθενείς: 88% σύμφωνα με τις δικές μας έρευνες) πράγμα που το θεωρήσαμε ικανό στοιχείο για να περιληφθεί στα διαγνωστικά κριτήρια της νόσου. Βεβαίως υπάρχει και υγιής πληθυσμός ως και ασθενείς από άλλα νοσήματα οι οποίοι παρουσιάζουν το Β51-5 θετικό. Ιδιαιτέρα σημασία αποκτά το αντιγόνο αυτό στην ομάδα υψηλού κινδύνου μια ομάδα ασθενών οι οποίοι παρουσιάζουν τα εξής χαρακτηριστικά: πρόκειται για άνδρες με ηλικία έναρξης της νόσου μεταξύ 16 και 22 ετών οι οποίοι από την αρχή εμφανίζουν πλήρες σύνδρομο με ταυτόχρονη σχεδόν προσβολή των οφθαλμών, πολλαπλές υποτροπές με ελάχιστα μεσοδιαστήματα ηρεμίας, θετικό το Β51-5, ελάχιστα επιδρά η θεραπευτική αγωγή με κυκλοσπορίνη και στεροειδή και καταλήγουν είτε σε πλήρη απώλεια της οράσεως είτε σε πολύ μειωμένη όραση π.χ. μέτρηση δακτύλων.\nΠορεία και πρόγνωση της νόσου.\nΌσον αφορά στην πρόγνωση της νόσου υπάρχουν αντιφατικές πληροφορίες στην βιβλιογραφία. Καταρχήν η νόσος διαγιγνώσκεται συνήθως με καθυστέρηση αρκετών ετών μετά την έναρξη των συμπτωμάτων π.χ. 1 έτος στο Ισραήλ, 6,1 έτη στην Τουρκία, 5-15 έτη στην Ιαπωνία, 2-3 έτη στην Ελλάδα σύμφωνα με δικές μας παρατηρήσεις. Η αργοπορία στην διάγνωση φυσικά συμβάλει στην αυξημένη θνητότητα της νόσου ιδίως στους άρρενες ασθενείς. Η νόσος παρουσιάζει αυτόματες βελτιώσεις μερικών ή όλων των εκδηλώσεων μετά την πάροδο ορισμένων ετών. Η αυτοιάσις αυτή κυμαίνεται στις διάφορες χώρες από 5,3 έτη στην Ιταλία ως 9,5 έτη στην Ελλάδα. Έτσι σημαντικός αριθμός ασθενών μετά το 35 - 40 έτος της ηλικίας παραμένει άνευ υποτροπών, πράγμα που σημαίνει ότι ιδιαίτερη έμφαση θα πρέπει να δοθεί στην καλή και συνεχή θεραπεία μέχρι την ηλικία αυτή, ώστε να αποφευχθούν οι σημαντικές βλάβες από την όραση.\nΑπό τις παλαιότερες μελέτες προκύπτει ότι η όραση προσβάλλεται σοβαρά και χάνεται κατά μέσον όρο στον ένα οφθαλμό, 3,36 έτη μετά την έναρξη. Σήμερα όμως με την χορήγηση των νεότερων ανοσορρυθμιοτικών φαρμάκων - κυκλοσπορίνη A, tacrolimus κλπ, η πρόγνωση είναι πολύ καλύτερη ως προς την διατήρηση της οράσεως, αν και τα νεότερα αυτά ανοσορυθμιστικά δεν παρουσιάζουν την ίδια βελτίωση στα γενικά συμπτώματα της νόσου.\nΗ θεραπεία της νόσου είναι εμπειρική και συμπτωματική. Η επιλογή της θεραπείας στηρίζεται συχνά στις διάφορες παθολογοφυσιολογικές διαταραχές οι οποίες ανακαλύπτονται και δεν υπάρχει καμία ένδειξη για την καλύτερη θεραπευτική αγωγή. Απαιτούνται καλά οργανωμένες τυχαιοποιημένες μελέτες για να απαντηθεί το ερώτημα ποια είναι η καλύτερη αγωγή.\nΠαλαιότερα αλλά και μέχρι σήμερα τα κορτικοστεροειδή παραμένουν το φάρμακο εκλογής στην οξεία φάση της νόσου προκειμένου να βελτιωθούν τα συμπτώματα. Τα κορτικοστεροειδή χορηγούνται ως κολλύρια, ενέσεις, ενδοφλεβίως και ως δισκία. Λόγω των πολλών παρενεργειών τους οι περισσότεροι ιατροί προσπαθούν να τα διακόψουν νωρίς συνδυάζοντάς τα με τα νεότερα ανοσορρυθμιοτικά φάρμακα όπως κυκλοσπορίνη, tacrolimus, κλπ ή ακόμη και με τα παλαιότερα κυτταροτοξικά φάρμακα όπως αζαθειοπρίνη, μεθοτρεξάτη, χλωραμβουκίλη ή κυκλοφωσφαμίδη.\nΒασικός σκοπός όλων των θεραπειών είναι να ελαττωθεί τόσο η βαρύτης όσο και η συχνότης των οφθαλμικών προσβολών ώστε να αποφευχθεί η απώλεια της οράσεως.\nΤελευταίως εδοκιμάσθησαν η ιντερφερόνη 2α-α και οι ανταγωνιστές του TNFa (Remicade) με ενθαρρυντικά αποτελέσματα, αλλά απαιτούνται περισσότερες έρευνες για να αποδειχθεί η θεραπευτική τους ικανότης.\nΦυσικά οι οφθαλμικές επιπλοκές της νόσου - καταρράκτης, γλαύκωμα, αιμορραγίες του υαλοειδούς κλπ - σήμερα αντιμετωπίζονται από τους οφθαλμιάτρους με πολύ καλά αποτελέσματα χάρις στις νεότερες μεθόδους όπως φακοθρυψία, υαλοειδεκτομή ή εφαρμογή ενδολέιζερ.\nΣαν συμπέρασμα θα λέγαμε ότι της πρωτεϊνικής αυτής νόσου, την οποία περιέγραψε πριν 73 χρόνια ο Β. Αδαμαντιάδης, η αιτιολογία παραμένει άγνωστος. Άγνωστος παραμένει και ο προδιαθετικός παράγων ο οποίος σε άτομα γενετικώς προδιατεθειμένα (+Β51-5) προκαλεί την νόσο. Η οφθαλμική συμπτωματολογία δυστυχώς οδηγεί αρκετές φορές σε απώλεια της οράσεως και πρέπει να καταβάλλεται κάθε προσπάθεια από τον θεράποντα ιατρό - με τη χρήση στεροειδών, ανοσορρυθμιοτικών ή άλλων φαρμάκων - ώστε να διατηρηθεί η νόσος μέχρι την αυτοΐασή της.\nSource URL: http://retina.gr/books/%CE%AD%CE%BD%CF%84%CF%85%CF%80%CE%BF-36-%CE%B7-%CE%BD%CF%8C%CF%83%CE%BF%CF%82-%CE%B1%CE%B4%CE%B1%CE%BC%CE%B1%CE%BD%CF%84%CE%B9%CE%AC%CE%B4%CE%B7-behcet


Καλύτερος πωλητής Sintra Hotel Avenida de D. Joao IV Έγινε κράτηση για Οικογενειακό πριν από 1 ώρα, 2 λεπτά, 30 δευτερόλεπτα\nRio Hotel Macau Rua de Luis Gonzaga Gomes 33 Έγινε κράτηση για Upgrade Offer - Deluxe Double or Twin Room πριν από 1 ώρα, 5 λεπτά, 34 δευτερόλεπτα\nOle Tai Sam Un Hotel No 43-45 Rua da Caldeira Έγινε κράτηση για Απλό δίκλινο πριν από 1 ώρα, 5 λεπτά, 50 δευτερόλεπτα\nThe Landmark Macau 555 Avenida da Amizade Έγινε κράτηση για Superior Δωμάτιο Μόνο πριν από 1 ώρα, 9 λεπτά, 53 δευτερόλεπτα\nAltira Macau Avenida de Kwong Tung Taipa Έγινε κράτηση για Γωνιακή Σουίτα πριν από 1 ώρα, 26 λεπτά, 2 δευτερόλεπτα\nΑνακαινισμένο το , το 5 Footway Inn εγγυάται στους πελάτες του μια ευχάριστη διαμονή είτε βρίσκονται στη Μακάο για δουλειά ή διασκέδαση. Σε μια τοποθεσία μόλις από την συναρπαστική ζωή της πόλης, αυτό το 2 αστέρων ξενοδοχείο αποτελεί ένα εξαιρετικό μέρος και παρέχει εύκολη πρόσβαση στα μεγαλύτερα αξιοθέατα της πόλης. Αυτό το μοντέρνο ξενοδοχείο βρίσκεται κοντά σε δημοφιλή αξιοθέατα της πόλης όπως τα Καζίνο Casino Ponte 16, Σάουντ οβ δι Σέντσουρυ Μιουζέουμ, Μουσείο Γραμμόφωνου. Το 5 Footway Inn προσφέρει άψογη εξυπηρέτηση και όλες τις βασικές ανέσεις στους ενθουσιώδεις ταξιδιώτες. Αυτό το ξενοδοχείο προσφέρει πολυάριθμες εγκαταστάσεις για να ικανοποιήσει ακόμα και τους πιο απαιτητικούς πελάτες του. Όλα τα καταλύματα διαθέτουν τις απαραίτητες ανέσεις για να εξασφαλιστεί μια ασυναγώνιστη αίσθηση απόλαυσης. Εξάλλου, το ξενοδοχείο διοργανώνει πολλά ψυχαγωγικά δρώμενα έτσι ώστε να έχετε πολλά πράγματα να κάνετε κατά τη διαμονή σας. Έξοχες υπηρεσίες και μια εξαιρετική τοποθεσία κάνουν το 5 Footway Inn την ιδανική βάση από όπου θα απολαύσετε την παραμονή σας στη Μακάο. Ole London Hotel


- Εικόνα του Coqui del Mar Guest House, Σαν Χουάν - TripAdvisor\nΣαν Χουάν: Όλα τα ξενοδοχεία Σαν Χουάν: Προσφορές ξενοδοχείων Σαν Χουάν: Ξενοδοχεία τελευταίας στιγμής\n- Εικόνα του Coqui del Mar Guest House, Σαν Χουάν\nΚαραϊβική Πουέρτο Ρίκο Σαν Χουάν Σαν Χουάν Kαταλύματα τύπου B&B Coqui del Mar Guest House Εικόνες\nαπό Coqui del Mar Guest House\nΝο 5 από 29 B&B για: Σαν Χουάν Πιστοποιητικό διάκρισης Πράσινοι ηγέτεςΑργυρό επίπεδο 2218 Calle Gen Del Valle, Σαν Χουάν 00913-4514, Πουέρτο Ρίκο (Πρώην Coqui del Mar Guesthouse)\n“I want to go back!”\t20/06/2017\n11 χρήσιμες ψήφοι Η κριτική έγινε: 25 Οκτωβρίου 2012\nΣας ευχαριστούμε για τη βαθμολογία σας Αναφορά Coqui del Mar Guest House: Έχετε πάει; Μοιραστείτε τις εμπειρίες σας!\nΠροσθήκη φωτογραφίας Δείτε και τις 465 κριτικές για το Coqui del Mar Guest House Δείτε παρόμοια ξενοδοχεία Condado Vanderbilt Hotel 1.840 ΚριτικέςΠροβολή τιμών 3.5 χλμ San Juan Water & Beach Club Hotel 1.356 ΚριτικέςΠροβολή τιμών 2.4 χλμ TRYP by Wyndham Isla Verde 323 ΚριτικέςΠροβολή τιμών 2.1 χλμ Σαν Χουάν: Δείτε όλα τα ξενοδοχεία Καλύτερη ενημέρωση. Καλύτερες κρατήσεις. Καλύτερα ταξίδια. © 2017 TripAdvisor LLC Με την επιφύλαξη όλων των νόμιμων δικαιωμάτων. Όροι χρήσης | Πολιτική ιδιωτικού απορρήτου | Πολιτική για τα cookies | Συναίνεση για χρήση cookies | Χάρτης ιστότοπου* Η TripAdvisor LLC δεν είναι πράκτορας κρατήσεων και δεν χρεώνουμε αμοιβή για υπηρεσίες στους χρήστες της ιστοσελίδας μας... (περισσότερα) Η TripAdvisor LLC δεν φέρει ευθύνη για το περιεχόμενο εξωτερικών ιστοσελίδων. Το περιεχόμενο των προσφορών δεν περιλαμβάνει φόρους και δασμούς. ΕΞΕΡΕΥΝΗΣΤΕΠληροφορίες για εμάςΚέντρο βοήθειαςΝΟΜΙΣΜΑ/ΧΩΡΑ$USDΕλλάδα


Ποιοι φορτώνονται τους φόρους του πολυνομοσχεδίου – Economists & Business Consultants\nΠοιοι φορτώνονται τους φόρους του πολυνομοσχεδίου\nΗμερομηνία12 Οκτ 2015\nΘυρίδες και σήμερα έχει το δικαίωμα να κατάσχει η εφορία. Φυλακή επίσης μπορεί να στέλνει τους φοροφυγάδες. Πρόστιμα επιβάλλονται και ευθύνες υπάρχουν στα μέλη του διοικητικού συμβουλίου μια επιχείρησης η οποία πιάνεται να φοροδιαφεύγει.\nΜε τις διατάξεις του πολυνομοσχεδίου όμως, το οποίο αναρτήθηκε σε δημόσια διαβούλευση το Σάββατο και οδεύει προς ψήφιση στη Βουλή για να ανοίξει ο δρόμος για τη δόση των 2 δισ. ευρώ, η εφορία αλλάζει σελίδα. Αγριεύει.\nΗ Φορολογική Διοίκηση, στέλνει με μεγαλύτερη ευκολία φοροφυγάδες στη φυλακή και οι ποινές, μετά το δις εξαμαρτείν (αν υποπέσει ο φοροφυγάς σε υποτροπή) δεν είναι εξαγοράσιμες.\nΤα πρόστιμα, κατά περίπτωση είναι ηπιότερα. Κυρίως για διαδικαστικού τύπου παραβάσεις. Όταν «σοβαρεύουν» όμως οι παραβάσεις, η εφορία δεν περιορίζεται στο να κυνηγάει πρόστιμα. Κυνηγάει τον οφειλόμενο φόρο και μπαίνει με μεγαλύτερη ευκολία στη διαδικασία κατασχέσεων τραπεζικών λογαριασμών και θυρίδων. Αυτό είναι κοντολογίς το μήνυμα των νέων φορολογικών διατάξεων: τέλος τα αστεία με τους φοροφυγάδες. Αυτό τουλάχιστον προβλέπεται στα χαρτιά και μένει να φανεί τι θα ισχύσει στην πράξη.\nΌσο για τους φόρους; Δεν χαρίζει πλέον η φορολογική διοίκηση ούτε 2ευρω από ΕΝΦΙΑ, βάζει στο «παιχνίδι» διατηρητέα εκατονταετίας και εκτός σχεδίου οικόπεδα, θέλει φόρο ενοικίων με συντελεστές 15% και 33%, το εισέπραξες δεν το εισέπραξες το ενοίκιο. Αναδρομικά μάλιστα, από την 1η Ιανουαρίου 2015.\nΌσοι δε κρύβουν εισοδήματα ή περιουσιακά στοιχεία, όποιος δεν υποβάλλει δηλώσεις ή τις υποβάλλει ανακριβώς, αυξάνει τις δαπάνες για να μειώνει τη φορολογητέα ύλη, διαπράττει πλέον έγκλημα φοροδιαφυγής. Το ίδιο ισχύει για όποιον αποφεύγει να πληρώσει ΦΠΑ, φόρο κύκλου εργασιών, επιρριπτόμενους φόρους και φόρο ασφαλίστρων, αποδίδει τους φόρους αυτούς ανακριβώς ή λαμβάνει επιστροφές τις οποίες δεν δικαιούται. Είναι φοροφυγάς.\nΑνάλογα με το πόσο φόρο έχει κλέψει, έρχονται οι ποινές. Αν εντοπιστεί να μην έχει εκδώσει αποδείξεις αξίας άνω των 10.000 ευρώ, η ποινή είναι 1 έτος φυλακή (πέρα από το πρόστιμο που διαμορφώνεται στο 50% του φόρου). Δύο χρόνια φυλακή προβλέπεται για απόκρυψη φορολογητέας ύλης που οδηγεί σε φόρο πάνω από 100.000 ευρώ ή 50.000 ευρώ ειδικά για ΦΠΑ. Δύο χρόνια φυλακή προβλέπεται και για μη απόδοση κύριου φόρου, τέλους ή εισφοράς άνω των 100.000 ευρώ.\nΕυθύνη φέρουν δε, από τους προέδρους των Δ.Σ ανωνύμων εταιρειών έως και τους γραμματείς και τους ταμίες συνεταιρισμών. Κατά περίπτωση, μπορούν να βρεθούν άσχημα μπλεγμένοι.\nΤο νομοσχέδιο σε τίτλους\nΚωδικοποιώντας τις βασικότερες αλλαγές των φορολογικών διατάξεων του νομοσχεδίου επισημαίνουμε:\nΘυρίδες. Δέσμευση του 50% των καταθέσεων και του χρηματικού περιεχομένου θυρίδων (το μη χρηματικό περιεχόμενο θυρίδων και οι μη χρηματικές παρακαταθήκες δεσμεύονται στο 100%), για φοροδιαφυγή ή φοροαποφυγή άνω των 150.000 ευρώ.\nΦυλακή. Δυο χρόνια για ΦΠΑ άνω των 50.000 ευρώ (100.000 ευρώ για φόρο εισοδήματος ή περιουσίας), ένα έτος για μη έκδοση αποδείξεων άνω των 10.000 ευρώ. Τρεις μήνες φυλακή για έκδοση πλαστών ή εικονικών στοιχείων, ένα έτος για έκδοση ή λήψη εικονικών στοιχείων για ανύπαρκτη συναλλαγή άνω των 30.000 ευρώ, κάθειρξη εφόσον υπερβαίνει τα 150.000 ευρώ.\nΕξαγορές. Σε περίπτωση πρώτης υποτροπής, αν μετατραπεί η ποινή, κάθε μέρα φυλάκισης υπολογίζεται με ποσό από 20 έως 100 ευρώ. Σε περίπτωση δεύτερης και κάθε περαιτέρω υποτροπής η ποινή δεν μετατρέπεται.\nΑυτουργοί και συνεργοί. Η έννοια του φοροφυγά επαναπροσδιορίζεται και μπορούν να βρεθούν «μπλεγμένοι» από πρόεδροι Δ.Σ ανωνύμων εταιρειών, έως πρόεδροι, γραμματείς και ταμίες συνεταιρισμών.\nΤέλος τα πρόστιμα του ΚΒΣ. Για εκκρεμείς υποθέσεις πλαστών και εικονικών στοιχείων έως τις 31-12-2013 δεν εφαρμόζονται τα πρόστιμα του ΚΒΣ (από 300 έως 1200 ευρώ) .Τα πρόστιμα ορίζονται από 20% έως και 50% της αξίας κάθε πλαστού ή εικονικού στοιχείου.\nΜικρότερα πρόστιμα στον Κώδικα Φορολογικής Διαδικασίας. Παραμένουν τα πρόστιμα (100, 250 και 500 ευρώ) αλλά περιορίζονται στο μισό για ορισμένες διαδικαστικές παραβάσεις.\nΝέα πρόστιμα για ΦΠΑ. Μετά από έλεγχο, αν δεν έχει εκδοθεί απόδειξη, επιβάλλεται πρόστιμο ίσο με το 50% του φόρου που θα προέκυπτε. Το ίδιο πρόστιμο επιβάλλεται και για ανακριβή δήλωση ΦΠΑ (ή μη υποβολή δήλωσης). Πρόστιμο 50% επί του ΦΠΑ που θα έπρεπε να είχε αποδοθεί για όποιον ασκεί οικονομική δραστηριότητα, χωρίς να έχει υποβάλλει δήλωση έναρξης εργασιών αλλά και σε όποιον εκδίδει φορολογικά στοιχεία με ΦΠΑ ενώ δεν είναι υπόχρεος.\nΕΝΦΙΑ. Δεν βεβαιώνεται και δεν είναι απαιτητός ΕΝΦΙΑ κάτω από 1 ευρώ. Μέχρι σήμερα το όριο ήταν 10 ευρώ. Επιβάλλεται συμπληρωματικός φόρος σε εκτός σχεδίου οικόπεδα και στα διατηρητέα άνω των 100 ετών.\nΑύξηση φόρου ενοικίων. Στο 15% (από 11%) ο συντελεστής για εισόδημα έως 12.000 ευρώ. Στο 35% (από 33%) ο συντελεστής για εισόδημα πάνω από 12.000 ευρώ. Οι αυξημένοι συντελεστές ισχύουν από 1η Ιανουαρίου 2015.\nΑνείσπρακτα ενοίκια. Τέλος η δυνατότητα εκχώρησής τους στο δημόσιο. Θα επιβάλλονται συντελεστές 15%-35% εισπράχθηκαν, δεν εισπράχθηκαν από την 1η Ιανουαρίου 2015.\nΤι ισχύει για θυρίδες\nΕφόσον η Φορολογική Διοίκηση, διαπιστώνει μη απόδοση, ανακριβή απόδοση, συμψηφισμό, έκπτωση ή διακράτηση ΦΠΑ , Φόρου Κύκλου Εργασιών, φόρου ασφαλίστρων, παρακρατούμενων, επιρριπτόμενων φόρων τελών και εισφορών με σκοπό τη μη πληρωμή συνολικά στο δημόσιο ποσού πάνω από 150.000 ευρώ, καθώς και είσπραξη επιστροφής των παραπάνω φόρων κατόπιν παραπλάνησης της Φορολογικής Διοίκησης με την παράσταση ψευδών γεγονότων ως αληθινών ή με την αθέμιτη παρασιώπηση ή απόκρυψη αληθινών γεγονότων, μπορεί, βάσει ειδικής έκθεσης ελέγχου, να επιβάλλει σε βάρος του υπόχρεου μέτρα άμεσου και επείγοντος χαρακτήρα όπως:\nΝα μην παραλαμβάνει και να μην χορηγεί έγγραφα τα οποία απαιτούνται για τη μεταβίβαση περιουσιακών στοιχείων. Πρακτικά δηλαδή θα μπλοκάρει κάθε μεταβίβαση ακόμα και αν πρόκειται για γονική παροχή από τον γονέα στο παιδί\nΝα δεσμεύει το 50% των καταθέσεων, των πάσης φύσεως λογαριασμών και παρακαταθηκών και του περιεχόμενου των θυρίδων του υπόχρεου, Το μη χρηματικό περιεχόμενο θυρίδων και οι μη χρηματικές παρακαταθήκες δεσμεύονται στο σύνολό τους.\nΠρακτικά, οι ποινές είναι οι ίδιες με τις ισχύουσες. Η γκάμα όμως των παραβάσεων που οδηγεί σε κατασχέσεις αυτού του τύπου, έχει ανοίξει πάρα πολύ.\nΠόσο «καίνε» τα ενοίκια\nΗ φορολογική επιβάρυνση των εισοδημάτων από ενοίκια είναι σημαντική. Τόσο για ενοίκια τα οποία εισπράχθηκαν, όσο και κυρίως για αυτά που δεν εισπράχθηκαν.\nΜε τις διατάξεις του πολυνομοσχεδίου αυξάνονται αναδρομικά από την 1η Ιανουαρίου 2015, οι συντελεστές φόρου. Στο 15% (από 11%) για εισοδήματα έως 12.000 ευρώ και στο 35% (από 33%) για εισοδήματα από ενοίκια άνω των 12.000 ευρώ.\nΗ αλλαγή αυτή πρακτικά αυξάνει το φόρο από τα 1.320 ευρώ στα 1.800 ευρώ για φορολογούμενο με συνολικό εισόδημα από ενοίκια ύψους 12.000 ευρώ ενώ αν το εισόδημα από τη συγκεκριμένη πηγή φτάνει τα 20.000 ευρώ, ο φόρος εκτινάσσεται από τα 3.960 ευρώ στα 4.600 ή 640 ευρώ περισσότερα.\nΦόρο με αυτούς ακριβώς τους συντελεστές θα κληθούν να πληρώσουν για το 2015 και οι ιδιοκτήτες ακινήτων οι οποίοι μπορεί να έχουν νοικιάσει τα ακίνητά τους, αλλά δεν εισέπραξαν στο σύνολό τους ή μερικά τα οφειλόμενα ενοίκια.\nΑνείσπρακτο ή εισπραχθέν η εφορία πλέον το λογίζει ως εισόδημα και επιβάλλει το φόρο ακόμα και αν ποτέ δεν μπήκε στην τσέπη του ιδιοκτήτη.\nΟι ιδιοκτήτες ακινήτων, με ανακοίνωσή τους κάνουν λόγο για «στυγνή φορολόγηση στα αποδεδειγμένα ανείσπρακτα μισθώματα, εξωθώντας την κοινωνία σε αναγκαστικές εξώσεις, αλλά και αυτοδικίες, αφού και οι νόμιμες εξώσεις σήμερα απαγορεύονται».\nΕΝΦΙΑ, πρόστιμα, ΦΟΡΟΙ


Στις 21:30 η πρώτη ασφαλής εκτίμηση, τα ξημερώματα η αυτοδυναμία\nΌπως έχει ενημερώσει η Singular Logic, που διαχειρίζεται τη μετάδοση των αποτελεσμάτων, η εκτίμηση αυτή θα είναι και φέτος δυνατή εκείνη την ώρα μέσω του συστήματος SRT, το οποίο αποτελούν ειδικά κινητά τηλέφωνα σε 4.800 εκλογικά τμήματα (το 25% του συνόλου) μέσω των οποίων οι δικαστικοί αντιπρόσωποι ενημερώνουν την εταιρεία με ταχύτητα για το εκλογικό αποτέλεσμα.\nΠρόκειται για ένα σύστημα που χρησιμοποιείται από το 2006 και επιτρέπει την πρόβλεψη των αποτελεσμάτων μέσα από στατιστική επεξεργασία που περιλαμβάνει και το ιστορικό προηγούμενων εκλογών.\nΧρειάζονται αρκετές ώρες προκειμένου καταρχήν να αποτυπωθεί η εκλογική δύναμη των κομμάτων που θα βρίσκονται γύρω στο 3% και να πιστοποιηθεί ποια από αυτά μπαίνουν εντός Βουλής και ποια μένουν εκτός και αρκετές περισσότερες για να διαπιστωθεί το συνολικό ποσοστό των ψήφων που θα πάρουν τα κόμματα που θα βρεθούν εκτός Βουλής.\nΓια παράδειγμα, και σύμφωνα με πίνακα που έχει διανείμει η Singular Logic, εάν το ποσοστό των ψήφων των κομμάτων εκτός Βουλής ανέλθει στο 20%, το πρώτο κόμμα θα κερδίσει την αυτοδυναμία των 151 εδρών με 32,32% των ψήφων. Εάν το ποσοστό των κομμάτων εκτός Βουλής λάβει 19% (κάτι το οποίο συνέβη το 2012), το πρώτο κόμμα κερδίζει 151 έδρες με το 32,72% των ψήφων.\nΕάν το ποσοστό των κομμάτων εκτός Βουλής κυμανθεί στο 5%- 7% των ψήφων (ιστορικό σύνηθες των εκλογικών αναμετρήσεων) τότε θα χρειασθεί 38,38%- 37,57% για αυτοδυναμία 151 εδρών του πρώτου κόμματος.\nΣε ότι αφορά τα αποτελέσματα ανά Περιφέρεια, η εικόνα θα αποτυπωθεί συντομότερα στις μονοεδρικές και μικρότερες σε πληθυσμό Περιφέρειες (Λευκάδα, Ευρυτανία, Ζάκυνθος, Γρεβενά, Φωκίδα, Σάμος, Κεφαλληνία) και στις μικρότερες σε πληθυσμό Περιφέρειες με 2 έδρες (Θεσπρωτία και Καστοριά).\nΑντιστοίχως τελευταία θα αποτυπωθεί η εικόνα στις πολυπληθέστερες εκλογικές Περιφέρειες (Β΄ Αθηνών με 1.428.769 ψηφοφόρους, Α΄ Θεσσαλονίκης με 512.768 ψηφοφόρους, Α΄ Αθηνών με 476.183 ψηφοφόρους, Β΄ Θεσσαλονίκης με 283.717 ψηφοφόρους, Αχαΐας με 276.080 ψηφοφόρους και Β΄ Πειραιώς με 270.517 ψηφοφόρους).